polyglot-tagger/wikipedia-language-snippets-filtered huggingface dataset:
"ಧಣಿ ಐರಿನ್‌ನ ಗುಣಕ್ಕೆ ಸಂಬಂಧಿಸಿ ಹೇಳುವುದಾದರೆ, ಅಳೆಯಲು ಕಷ್ಟವಾದ ಅನೇಕ ಉನ್ನತ ಅಂಶಗಳಿದ್ದವು, ಆದರೆ ಹಿರಿಯರ ಪ್ರಕಾರ, ತನ್ನ ಸೌಜನ್ಯದ ನಡತೆಯಿಂದ ಅವನು ಪ್ರಾಂತ್ಯದಲ್ಲಿ ಆಡಳಿತ ನಡೆಸಿದ ವಿಧಾನವು ಇವುಗಳ ಪೈಕಿ ಅತ್ಯುತ್ತಮವಾಗಿತ್ತು. ಸಮುರಾಯ್‌ ವರ್ಗದವರನ್ನು ಗಮನದಲ್ಲಿಟ್ಟುಕೊಂಡು ಆತ ಈ ವಿಧಾನದಲ್ಲಿ ತನ್ನ ಕಾರ್ಯವನ್ನು ನಿರ್ವಹಿಸಿದ ಎಂಬುದು ಎಲ್ಲರಿಗೂ ಗೊತ್ತಿರುವ ವಿಷಯವೇ ಆದರೂ, ರೈತರಿಗೆ ಹಾಗೂ ಪಟ್ಟಣವಾಸಿ ಜನರಿಗೆ ಪತ್ರಗಳನ್ನು ಬರೆಯುವಾಗಲೂ ಆತ ಇದೇ ವಿನೀತ ಸ್ವಭಾವವನ್ನು ತೋರಿಸುತ್ತಿದ್ದ
ಮತ್ತು ಈ ಪತ್ರಗಳಲ್ಲಿ ಸಂಬೋಧಿಸುವಾಗಲೂ ಸಹ ಆತ ಸಾಮಾನ್ಯ ಪರಿಪಾಠದಿಂದ ಆಚೆಗೆ ಸೌಜನ್ಯಶೀಲತೆಯನ್ನು ತೋರುತ್ತಿದ್ದ. ಈ ರೀತಿಯಲ್ಲಿ, ಅವನಿಗಾಗಿ ತಮ್ಮ ಜೀವಗಳನ್ನು ತ್ಯಾಗಮಾಡಲು ಹಾಗೂ ಅವನ ಮಿತ್ರತ್ವವನ್ನು ಸಂಪಾದಿಸಲು ಎಲ್ಲರೂ ಮನಃಪೂರ್ವಕವಾಗಿ ಸಿದ್ಧರಿರುತ್ತಿದ್ದರು."
ನೊಬುಷಿಗೆಯ ಸೋದರನಾದ ಟಕೆಡಾ ಶಿಂಗೆನ್‌ ಎಂಬಾತನೂ ಇದೇ ಬಗೆಯ ವೀಕ್ಷಣೆಗಳನ್ನು ಮಾಡಿದ: "ಯೋಧನೊಬ್ಬನ ಮನೆಯಲ್ಲಿ ಹುಟ್ಟಿದ ವ್ಯಕ್ತಿಯೊಬ್ಬ ತನ್ನ ದರ್ಜೆ ಅಥವಾ ವರ್ಗವೇನೇ ಇರಲಿ, ಸ್ವಾಮಿನಿಷ್ಟೆಯಲ್ಲಿನ ಸೇನಾ ಸಾಹಸಕಾರ್ಯಗಳ ಮತ್ತು ಸಾಧನೆಗಳ ಓರ್ವ ಮನುಷ್ಯನೊಂದಿಗೆ ಮೊದಲು ಸ್ವತಃ ತನ್ನನ್ನು ಪರಿಚಯಿಸಿಕೊಳ್ಳುತ್ತಾನೆ.ಓರ್ವ ಮನುಷ್ಯ ತನ್ನ ಸ್ವಂತ ಹೆತ್ತವರಿಗೆ ಮಕ್ಕಳಿಂದ ಸಲ್ಲಬೇಕಾದ ಶ್ರದ್ಧಾಭಕ್ತಿಗಳನ್ನು ಸಲ್ಲಿಸದಿದ್ದರೆ, ತನ್ನ ಸ್ವಾಮಿಯು ತನಗೆ ವಹಿಸಿದ ತನ್ನ ಕರ್ತವ್ಯಗಳನ್ನೂ ಉಪೇಕ್ಷಿಸುತ್ತಾನೆ ಎಂಬುದು ಎಲ್ಲರಿಗೂ ಗೊತ್ತು. ಇಂಥ ಒಂದು ಉಪೇಕ್ಷೆಯೆಂದರೆ ಅದು ಮನುಷ್ಯತ್ವಡೆಗಿನ ಒಂದು ನಂಬಿಕೆದ್ರೋಹವೆಂದೇ ಅರ್ಥ. ಆದ್ದರಿಂದ ಇಂಥ ಒಬ್ಬ ಮನುಷ್ಯನು 'ಸಮುರಾಯ್‌' ಎಂದು ಕರೆಯಲ್ಪಡಲು ಅನರ್ಹನಾಗಿರುತ್ತಾನೆ" ಎಂಬುದು ಅವನ ಅಭಿಪ್ರಾಯ ಸರಣಿಯಾಗಿತ್ತು.
ಬಿಡೋ ಎಂಬುದು ಪ್ರೀತಿಯ ಬಂಧನಗಳಿಗಿದ್ದ ಮತ್ತೊಂದು ಹೆಸರಾಗಿತ್ತು. ಇಬ್ಬರು ಸಮುರಾಯ್‌ಗಳು ಪರಸ್ಪರರ ನಡುವೆ ಹೊಂದಿರಬಹುದಾದ ಅರ್ಪಣಾ ಮನೋಭಾವವು, ತಮ್ಮ ಡೈಮ್ಯೊಗಳ ಕಡೆಗೆ ತಾವು ಹೊಂದಿದ್ದ ಮನೋಭಾವದಷ್ಟೇ ಮಹೋನ್ನತವಾಗಿರುತ್ತಿತ್ತು. ವಾಸ್ತವವಾಗಿ, ಸಮಕಾಲೀನ ದಾಖಲೆಗಳ ಪ್ರಕಾರ, ತನ್ನ ಯಜಮಾನ ಮತ್ತು ತಮ್ಮ ಪ್ರಿಯತಮೆಯ ನಡುವೆ ಆಯ್ಕೆಯ ಪ್ರಶ್ನೆ ಬಂದಾಗ, ಅದು ಸಮುರಾಯ್‌ಗಳಿಗೆ ಒಂದು ತತ್ತ್ವಚಿಂತನೆಯ ಸಮಸ್ಯೆಯಾಗಿ ಪರಿಣಮಿಸುತ್ತಿತ್ತು. ಈ ಸಂಪ್ರದಾಯವು ನಿರ್ವಹಿಸಲ್ಪಡಬೇಕಾದ ಮತ್ತು ಗೌರವಿಸಲ್ಪಡಬೇಕಾದ ವಿಧಾನದ ಕುರಿತು ಹಗಾಕುರೆ ಮತ್ತು ಇತರ ಸಮುರಾಯ್‌ ಕೈಪಿಡಿಗಳು ನಿರ್ದಿಷ್ಟವಾದ ಸೂಚನೆಗಳನ್ನು ನೀಡಿದವು. ಮೀಜಿ ಪುನಃ ಪ್ರತಿಷ್ಠಾಪನೆಯ ನಂತರ ಹಾಗೂ ಒಂದು ಹೆಚ್ಚು ಪಾಶ್ಚಾತ್ಯೀಕರಿಸಿದ ಜೀವನಶೈಲಿಯ ಪರಿಚಯವಾದ ನಂತರ, ಈ ಪರಿಪಾಠವು ಕಣ್ಮರೆಯಾಯಿತು.
ಗೆನ್‌ಪೀ ಯುಗದಿಂದ ಇಡೋ ಯುಗದವರೆಗೂ ಓರ್ವ ಸಮುರಾಯ್‌ ಮತ್ತು ಅವನ ಧಣಿಯ ನಡುವಿನ ಸೈದ್ಧಾಂತಿಕ ಕಟ್ಟುಪಾಡುಗಳು ಹೆಚ್ಚುತ್ತಲೇ ಹೋದವು.
ಸುಶಿಕ್ಷಿತ ಸಮುರಾಯ್‌ ವರ್ಗವು ಅವಶ್ಯಕವಾಗಿ ಓದಬೇಕಿದ್ದ ಕನ್‌ಫ್ಯೂಷಿಯಸ್‌ ಮತ್ತು ಮೆನ್ಸಿಯಸ್‌ ಬೋಧನೆಗಳಿಂದ ಅವರು ತೀವ್ರವಾಗಿ ಪ್ರಭಾವಿತರಾಗಿದ್ದರು. ಇಡೊ ಅವಧಿಗಿಂತ ಮುಂಚೆಯೇ ಹಲವಾರು ಪ್ರಭಾವಶಾಲಿ ನಾಯಕರು ಹಾಗೂ ಕುಟುಂಬಗಳಿಂದ ಬುಷಿಡೊ ವಿಧ್ಯುಕ್ತವಾಗಿ ರೂಪಿಸಲ್ಪಟ್ಟಿತ್ತು. ಬುಷಿಡೊ ಒಂದು ಆದರ್ಶ ಅಥವಾ ಮಾದರಿಯಾಗಿದ್ದು, 13ನೇ ಶತಮಾನದಿಂದ 19ನೇ ಶತಮಾನದವರೆಗೆ ಯುಕ್ತವಾದ ರೀತಿಯಲ್ಲಿ ಏಕರೂಪವಾಗಿ ಉಳಿದುಕೊಂಡುಬಂದಿತ್ತು. ಯೋಧರ ವರ್ಗದ ಸಾಮಾಜಿಕ ದರ್ಜೆ, ಸಮಯ ಹಾಗೂ ಭೌಗೋಳಿಕ ತಾಣವನ್ನು ಮೀರಿಸುವಂತೆ ಬುಷಿಡೊನ ಆದರ್ಶಗಳು ಅತಿಶಯವಾಗಿದ್ದವು.
ಅವರು ಒಂದು ರೀತಿಯ ಕರುಣಾಶೀಲವಾದ ಮನೋಧರ್ಮದ ಜನರಾಗಿದ್ದು, ಮೋಸಗಾರಿಕೆಗೆ ತಮ್ಮನ್ನು ಒಡ್ಡಿಕೊಳ್ಳುವುದಿಲ್ಲ. ಅದ್ಭುತವೆನಿಸುವ ರೀತಿಯಲ್ಲಿ ಅವರು ಘನತೆ ಮತ್ತು ಉನ್ನತ ದರ್ಜೆಯನ್ನು ಅಪೇಕ್ಷಿಸುತ್ತಾರೆ. ಘನತೆಗೆ ಅವರು ಎಲ್ಲದಕ್ಕಿಂತ ಮೇಲಿನ ಸ್ಥಾನವನ್ನು ಕಲ್ಪಿಸಿಕೊಟ್ಟಿದ್ದಾರೆ. ಅವರಲ್ಲಿ ಬಹಳಷ್ಟು ಕಡುಬಡವರಿದ್ದಾರೆ, ಆದರೆ ಅದನ್ನು ಅವರಾರೂ ಒಂದು ಅಪಮಾನಕಾರಿ ಎಂಬಂತೆ ಅಥವಾ ನಾಚಿಕೆಗೇಡು ಎಂಬಂತೆ ಭಾವಿಸಿಲ್ಲ. ಅವರೊಳಗೆ ಕಂಡುಬರುವ ಒಂದು ಅಭ್ಯಾಸವು ಕ್ರೈಸ್ತರ ಪೈಕಿ ಎಲ್ಲಾದರೂ ಆಚರಣೆಯಲ್ಲಿದೆಯೇ ಎಂಬ ಬಗ್ಗೆ ನನಗೆ ಅಷ್ಟೊಂದು ಗೊತ್ತಿಲ್ಲ. ಉದಾತ್ತತೆಯನ್ನು ಹೊಂದಿರುವ ಜನರು, ಅವರೆಷ್ಟೇ ಬಡವರಾಗಿರಲಿ, ಒಂದುಪಕ್ಷ ಅವರು ಶ್ರೀಮಂತರಾಗಿದ್ದರೆ ಇತರರು ಅವರಿಗೆ ಎಷ್ಟು ಗೌರವ ಕೊಡುತ್ತಿದ್ದರೋ ಅದೇ ಪ್ರಮಾಣದ ಗೌರವಾದರವನ್ನು ಸ್ವೀಕರಿಸುತ್ತಾರೆ"
ನಬೆಶಿಮಾ ನವೊಶಿಗೆ ಎಂಬಾತ ಮತ್ತೋರ್ವ ಸೆಂಗೊಕು ಡೈಮ್ಯೊ ಆಗಿದ್ದು, ಕೊರಿಯಾದಲ್ಲಿನ ಕ್ಯಾಟೊ ಕಿಯೊಮಾಸಾದ ಜೊತೆಜೊತೆಗೇ ಹೋರಾಡಿದ. ಕರ್ತವ್ಯವನ್ನು ನಿರ್ವಹಿಸುತ್ತಿರುವಾಗ ಯಾವುದೇ ಮನುಷ್ಯನು ತನ್ನ ದರ್ಜೆಯು ಯಾವುದೇ ಆಗಿರಲಿ, ಕಡೆಪಕ್ಷ ಒಂದು ಬಾರಿಯಾದರೂ ತನ್ನ ಜೀವವನ್ನು ಅಪಾಯಕ್ಕೆ ಒಡ್ಡಿಕೊಂಡಿಲ್ಲ ಎಂದಾದರೆ ಅದಕ್ಕಿಂತ ಅವಮಾನಕರವಾದುದು ಮತ್ತೊಂದಿಲ್ಲ ಎಂದು ಆತ ಹೇಳಿದ. ನಬೆಶಿಮಾನ ಬೋಧನೆಗಳು ಅವನ ಮಗ, ಮೊಮ್ಮಗನಿಗೂ ವರ್ಗಾವಣೆಯಾಗಿದ್ದೇ ಅಲ್ಲದೇ, ತ್ಸುನೆಟೊಮೊ ಯಮಾಮೊಟೋನ ಹಗಾಕುರೆ ಗೆ ಆಧಾರವಾದವು. "ಸಮುರಾಯ್‌ ಜೀವನಶೈಲಿಯು ಹುಚ್ಚುಸಾಹಸದ ಸ್ಥಿತಿಯಲ್ಲಿರುವಂಥಾದ್ದು. ಹತ್ತು ಅಥವಾ ಅದಕ್ಕಿಂತ ಹೆಚ್ಚು ಜನರು ಇಂಥ ಒಬ್ಬ ಮನುಷ್ಯನನ್ನು ಕೊಲ್ಲಲಾರರು" ಎಂಬ ತನ್ನ ಹೇಳಿಕೆಯಿಂದ ಆತ ಅತ್ಯಂತ ಚಿರಪರಿಚಿತನಾಗಿದ್ದಾನೆ.
ಕಾಲಾನಂತರದಲ್ಲಿ, ಶಕ್ತಿವಂತ ಸಮುರಾಯ್‌ ಬುಡಕಟ್ಟುಗಳು ಯೋಧರ ಗೌರವದ ಅಂತಸ್ತನ್ನು, ಅಥವಾ "ಬ್ಯೂಕ್‌ " ಪದವಿಯನ್ನು ಪಡೆದುಕೊಂಡವು. ಬ್ಯೂಕ್‌ ಎಂಬುದು ರಾಜನ ಆಸ್ಥಾನದ ಆಳುವ ಶ್ರೀಮಂತವರ್ಗದ ಅಡಿಯಲ್ಲಿ ಕೇವಲ ನಾಮಮಾತ್ರದ ಪದವಿಯಾಗಿತ್ತು. ಸುಂದರ ಲಿಪಿಗಾರಿಕೆ , ಕವನ ಮತ್ತು ಸಂಗೀತದಂಥ ಶ್ರೀಮಂತವರ್ಗದ ಮನರಂಜನೆಗಳನ್ನು ಸ್ವೀಕರಿಸಿ ಅಳವಡಿಸಿಕೊಳ್ಳಲು ಸಮುರಾಯ್‌ಗಳು ಶುರುಮಾಡಿದಾಗ, ಇದಕ್ಕೆ ಪ್ರತಿಯಾಗಿ ರಾಜನ ಆಸ್ಥಾನದ ಕೆಲವೊಂದು ಶ್ರೀಮಂತ ವರ್ಗದವರು ಸಮುರಾಯ್‌ಗಳ ಸಂಪ್ರದಾಯ-ಆಚರಣೆಗಳನ್ನು ಸ್ವೀಕರಿಸಿ ಅಳವಡಿಸಿಕೊಳ್ಳಲು ಶುರುಮಾಡಿದರು. ಹಲವಾರು ಒಳಸಂಚುಗಳು ಹಾಗೂ ಹಲವಾರು ಚಕ್ರವರ್ತಿಗಳಿಂದ ಆದ ಸಂಕ್ಷಿಪ್ತ ಅವಧಿಗಳ ಆಡಳಿತವು ಕಂಡುಬಂದಿತ್ತಾದರೂ, ನಿಜವಾದ ಅಧಿಕಾರವು ಈಗ ಶೋಗನ್‌ ಮತ್ತು ಸಮುರಾಯ್‌ಗಳ ಕೈಗಳಲ್ಲಿತ್ತು.
ಒಟ್ಟಾರೆಯಾಗಿ ಹೇಳುವುದಾದರೆ, ಸಮುರಾಯ್‌ಗಳು, ಶ್ರೀಮಂತವರ್ಗಗಳು, ಮತ್ತು ಪಾದ್ರಿಗಳು ಕಾಂಜೀ ಲಿಪಿಯಲ್ಲಿ ಒಂದು ಅತ್ಯುನ್ನತ ಸಾಕ್ಷರತಾ ಪ್ರಮಾಣವನ್ನು ಹೊಂದಿದ್ದರು. ಇತ್ತೀಚಿನ ಅಧ್ಯಯನಗಳು ತೋರಿಸಿರುವ ಪ್ರಕಾರ, ಸಮಾಜದಲ್ಲಿನ ಇತರ ಗುಂಪುಗಳ ನಡುವಣ ಕಾಂಜೀ ಲಿಪಿಯಲ್ಲಿದ್ದ ಸಾಕ್ಷರತಾ ಪ್ರಮಾಣವು ಈ ಹಿಂದೆ ಗ್ರಹಿಸಿದ್ದಕ್ಕಿಂತಲೂ ಕೊಂಚ ಹೆಚ್ಚಿನ ಮಟ್ಟದಲ್ಲಿತ್ತು.
ಉದಾಹರಣೆಗೆ, ಕಮಾಕುರಾ ಅವಧಿಗೆ ಸೇರಿದ ರೈತರಿಂದ ಸಲ್ಲಿಸಲ್ಪಟ್ಟ ರಾಜನ ಆಸ್ಥಾನದ ದಸ್ತಾವೇಜುಗಳು, ಜನನ ಮತ್ತು ಮರಣದ ದಾಖಲೆ ಪತ್ರಗಳು ಮತ್ತು ವಿವಾಹದ ದಾಖಲೆ ಪತ್ರಗಳು ಕಾಂಜೀ ಲಿಪಿಯಲ್ಲಿ ತಯಾರಿಸಲ್ಪಟ್ಟಿದ್ದವು. ಕಾಂಜೀ ಲಿಪಿಯ ಸಾಕ್ಷರತಾ ಪ್ರಮಾಣ ಹಾಗೂ ಗಣಿತಶಾಸ್ತ್ರದಲ್ಲಿನ ಪರಿಣತಿ ಇವೆರಡೂ ಕಮಾಕುರಾ ಅವಧಿಯ ಅಂತ್ಯದ ವೇಳೆಗೆ ಸುಧಾರಣೆಗೊಂಡವು.
1590ರಲ್ಲಿ, ಹಾಗೂ ಮತ್ತೊಮ್ಮೆ 1598ರಲ್ಲಿ, ಚೀನಾದ ಮೇಲೆ ಆಕ್ರಮಣ ಮಾಡಲು ಟೊಯೊಟೊಮಿ ಹಿಡೆಯೊಶಿ ನಿರ್ಧರಿಸಿದ ಮತ್ತು 160,000 ರೈತರು ಹಾಗೂ ಸಮುರಾಯ್‌‌ಗಳನ್ನು ಒಳಗೊಂಡ ಸೇನೆಯೊಂದನ್ನು ಕೊರಿಯಾಗೆ ಕಳುಹಿಸಿದ. . ಹಳೆಕೋವಿಯ ಬಳಕೆಯಲ್ಲಿ ತಾವು ಸಾಧಿಸಿದ್ದ ಪರಿಣತಿಯ ಪ್ರಯೋಜನವನ್ನು ಪಡೆಯುವುದರ ಮೂಲಕ, ಜಪಾನೀ ಸಮುರಾಯ್‌ಗಳು ಯುದ್ಧವನ್ನು ಹೆಚ್ಚೂಕಮ್ಮಿ ವಿಜಯದ ಬಾಗಿಲಿಗೆ ತಂದು ನಿಲ್ಲಿಸಿದ್ದರು. ಆದರೆ ಮಿಂಗ್‌ ಚೀನಿಯರ ಸೇನಾ ತುಕಡಿಗಳ ಪ್ರವೇಶವಾದ ಕಾರಣದಿಂದ ಅವರು ಅದನ್ನು ಸಾಧಿಸಲಾಗಲಿಲ್ಲ. ಕಟೋ ಕಿಯೊಮಾಸಾ, ಕೊನಿಶಿ ಯುಕಿನಾಗಾ, ಮತ್ತು ಶಿಮಾಝು ಯೋಶಿಹಿರೋ ಮೊದಲಾದವರು ಈ ಯುದ್ಧದ ಅತ್ಯಂತ ಪ್ರಸಿದ್ಧ ಸಮುರಾಯ್‌ ಸೈನ್ಯಾಧಿಪತಿಗಳ ಪೈಕಿ ಕೆಲವರಾಗಿದ್ದರು.
19ನೇ ಶತಮಾನದ ಅಂತ್ಯದ ವೇಳೆಗೆ ಮೀಜಿ ಸುಧಾರಣೆಗಳು ಆಗುವುದರೊಂದಿಗೆ, ಸಮುರಾಯ್‌ ವರ್ಗವು ರದ್ದುಗೊಳಿಸಲ್ಪಟ್ಟಿತು, ಮತ್ತು ಒಂದು ಪಾಶ್ಚಾತ್ಯ-ಶೈಲಿಯ ರಾಷ್ಟ್ರೀಯ ಸೇನೆಯು ಸ್ಥಾಪಿಸಲ್ಪಟ್ಟಿತು. ಸಾಮ್ರಾಜ್ಯಶಾಹಿ ಜಪಾನೀ ಸೇನೆಗಳು ಬಲಾತ್ಕಾರವಾಗಿ ಸೇರಸಲ್ಪಟ್ಟ ಜನರನ್ನು ಒಳಗೊಂಡಿದ್ದವಾದರೂ, ಅನೇಕ ಸಮುರಾಯ್‌ಗಳು ಸ್ವಯಂಇಚ್ಛೆಯಿಂದ ಸೈನಿಕರಾದರು ಹಾಗೂ ಅಧಿಕಾರಿಗಳಾಗಿ ತರಬೇತಿಗೆ ಒಳಗಾಗಲು ಅನೇಕರು ಮುಂದಿನ ಹಂತವನ್ನು ಪ್ರವೇಶಿಸಿದರು. ಸಾಮ್ರಾಜ್ಯಶಾಹಿ ಸೇನಾ ಅಧಿಕಾರಿ ದರ್ಜೆಯ ಬಹುಜನರು ಸಮುರಾಯ್‌ ಮೂಲದವರಾಗಿದ್ದರು ಮತ್ತು ಅವರು ಹೆಚ್ಚಿನ ರೀತಿಯಲ್ಲಿ ಪ್ರೇರೇಪಿಸಲ್ಪಟ್ಟವರಾಗಿದ್ದರು, ಶಿಸ್ತನ್ನು ಹೊಂದಿದ್ದರು ಹಾಗೂ ಅಸಾಧಾರಣವಾದ ರೀತಿಯಲ್ಲಿ ತರಬೇತಿಯನ್ನು ಪಡೆದವರಾಗಿದ್ದರು.
ಊಳಿಗಮಾನ್ಯ ಪದ್ಧತಿಯ ಧಣಿಯಾದ ಅಸಾಕುರಾ ಯೋಶಿಕಾಗೆ ಎಂಬಾತ ಹೀಗೆ ಬರೆದ: "ಅಸಾಕುರಾನ ಊಳಿಗಮಾನ್ಯ ಅಥವಾ ಕರಾರಿನ ಉಂಬಳಿಯಲ್ಲಿ, ಆನುವಂಶಿಕ ಪ್ರಧಾನ ಆಳುಗಳನ್ನು ಯಾರಾದರೊಬ್ಬರು ನಿರ್ಧರಿಸಬಾರದು. ಓರ್ವ ಮನುಷ್ಯನಿಗೆ ಅವನ ಸಾಮರ್ಥ್ಯ ಹಾಗೂ ಸ್ವಾಮಿನಿಷ್ಠೆಯ ಅನುಸಾರ ಕೆಲಸವನ್ನು ನಿಷ್ಕರ್ಷಿಸಬೇಕು." ರಾಜ್ಯದಲ್ಲಿ ವಾಸವಾಗಿರುವ ಯೋಧರು ಮತ್ತು ಜನಸಾಮಾನ್ಯರನ್ನು ಸ್ನೇಹ-ಸೌಹಾರ್ದಗಳಿಂದ ನಡೆಸಿಕೊಂಡಿದ್ದರಿಂದಲೇ ತನ್ನ ತಂದೆಯು ಅನೇಕ ಯಶಸ್ಸುಗಳನ್ನು ಗಳಿಸಿದ ಎಂಬುದನ್ನೂ ಸಹ ಅಸಾಕುರಾ ಗಮನಿಸಿದ. ತನ್ನ ಸೌಜನ್ಯದ ನಡೆನುಡಿಯನ್ನು ಅವನು ಹೀಗೆ ವ್ಯಕ್ತಪಡಿಸಿದ: "ಅವನಿಗಾಗಿ ಎಲ್ಲರೂ ತಮ್ಮ ಜೀವಗಳನ್ನು ತ್ಯಾಗಮಾಡಲು ಹಾಗೂ ಅವನ ಮಿತ್ರರಾಗಿರಲು ಸಿದ್ಧರಿದ್ದರು."
ಉತ್ತರಭಾಗದ ಕ್ಯೂಶೂದ ರಕ್ಷಣೆಗಾಗಿ 40,000 ಜನರನ್ನೊಳಗೊಂಡ ಜಪಾನಿಯರ ಸೇನೆಯೊಂದು ನಿಯೋಜಿಸಲ್ಪಟ್ಟಿತು. ಮಂಗೋಲರ ಸೇನೆಯು ತನ್ನ ಹಡಗುಗಳಲ್ಲೇ ಇದ್ದುಕೊಂಡು ದಡ ಸೇರುವಿಕೆಯ ಕಾರ್ಯಾಚರಣೆಗೆ ಸಿದ್ಧತೆಯನ್ನು ನಡೆಸುತ್ತಿರುವಾಗ, ಉತ್ತರ ಕ್ಯೂಶೂ ದ್ವೀಪದ ಮೇಲೆ ತೂಫಾನೊಂದು ಅಪ್ಪಳಿಸಿತು. ಸದರಿ ತೂಫಾನು ಉಂಟುಮಾಡಿದ ಅವಘಡಗಳು ಹಾಗೂ ಹಾನಿಯ ಜೊತೆಗೆ, ನಂತರದಲ್ಲಿ ಹಕಾಟಾ ಕೊಲ್ಲಿಯ ಪ್ರತಿಬಂಧಕ ಗೋಡೆಯ ಜಪಾನೀ ರಕ್ಷಕರಿಂದ ಆದ ಆಕ್ರಮಣ ನಿರೋಧದಿಂದಾಗಿ ಮಂಗೋಲರು ತಮ್ಮ ಸೇನೆಗಳನ್ನು ಮತ್ತೊಮ್ಮೆ ಹಿಂದಕ್ಕೆ ಕರೆಸಿಕೊಳ್ಳುವಂತಾಯಿತು.
ಪ್ರಾಚೀನ ಪ್ರಭುತ್ವವು ಕುಸಿದಿದ್ದರಿಂದ ಮತ್ತು ಇದರ ಫಲವಾಗಿ ಹೊರಹೊಮ್ಮಿದ ಸಮುರಾಯ್‌ಗಳು ತನ್ನ ಪ್ರಭಾವವಿರುವ ಕ್ಷೇತ್ರಗಳಲ್ಲಿ ಬೃಹತ್‌ ಪ್ರಮಾಣದ ಸೇನಾ ಹಾಗೂ ಆಡಳಿತಾತ್ಮಕ ಸಂಘಟನೆಗಳನ್ನು ನಿರ್ವಹಿಸಬೇಕಾಗಿ ಬಂದದ್ದರಿಂದ, ಸಾಮಾಜಿಕ ಚಲನಶೀಲತೆಯು ಹೆಚ್ಚಿನ ಪ್ರಮಾಣದಲ್ಲಿತ್ತು. 19ನೇ ಶತಮಾನದವರೆಗೆ ಉಳಿದಿದ್ದ ಬಹುಪಾಲು ಸಮುರಾಯ್‌ ಕುಟುಂಬಗಳು ಈ ಯುಗದಲ್ಲೇ ಹುಟ್ಟಿದವಾಗಿದ್ದು, ಮಿನಾಮೊಟೋ, ತೈರಾ, ಫ್ಯುಜಿವಾರಾ ಮತ್ತು ತಚಿಬಾನಾ ಎಂಬ ನಾಲ್ಕು ಪ್ರಾಚೀನ ಪ್ರಸಿದ್ಧ ಬುಡಕಟ್ಟುಗಳ ಪೈಕಿ ಒಂದರ ರಕ್ತವು ತಮ್ಮಲ್ಲಿ ಹರಿಯುತ್ತಿದೆ ಎಂದು ಅವು ಸ್ವತಃ ತಮ್ಮ ಕುರಿತು ಘೋಷಿಸಿಕೊಂಡವು. ಆದಾಗ್ಯೂ, ಬಹುತೇಕ ನಿದರ್ಶನಗಳಲ್ಲಿ, ಈ ಸಮರ್ಥನೆಯನ್ನು ಸಾಬೀತು ಮಾಡುವುದು ಕಷ್ಟ.
ಸಮುರಾಯ್‌ ಯೋಧರು ತಾವು "ಯೋಧನ ಕಾರ್ಯವಿಧಾನ" ಅಥವಾ ಬುಷಿಡೊನ ಅನುಯಾಯಿಗಳೆಂದು ತಮ್ಮನ್ನು ವರ್ಣಿಸಿಕೊಂಡಿದ್ದಾರೆ. ಶೊಗಕುಕಾನ್‌ ಕಕುಗೊ ಡೈಜಿಟೆನ್‌ ಎಂಬ ಹೆಸರಿನ ಜಪಾನೀ ಪದಕೋಶವು ಬುಷಿಡೋವನ್ನು "ಮ್ಯುರೊಮಾಚಿ ಅವಧಿಯಿಂದ ಯೋಧರ ವರ್ಗದ ಮೂಲಕ ಹಬ್ಬಿಸಲ್ಪಟ್ಟ ಒಂದು ಅನನ್ಯ ತತ್ತ್ವಚಿಂತನೆ " ಎಂಬುದಾಗಿ ವ್ಯಾಖ್ಯಾನಿಸಿದೆ. ಯೋಧರ ಪಥವು ಗೌರವಾನ್ವಿತ ಸ್ಥಾನಗಳ ಪೈಕಿ ಒಂದಾಗಿದ್ದು, ಯೋಧನಾದವನು ತನ್ನ ಯಜಮಾನನು ವಹಿಸಿರುವ ಕರ್ತವ್ಯಪಾಲನೆಯ ಕಡೆಗೆ ಹೆಚ್ಚಿನ ಪ್ರಾಶಸ್ತ್ಯ ಕೊಡುವ, ಮತ್ತು ಸಾಯವವರೆಗೂ ಅವನಿಗೆ ನಿಷ್ಠನಾಗಿರುವ ವೈಶಿಷ್ಟ್ಯತೆಯನ್ನು ಅದು ಹೊಂದಿದೆ ಎಂಬ ಭಾವನೆಯನ್ನು ಬಹಳ ಮುಂಚಿನ ಕಾಲದಿಂದಲೂ ಸಮುರಾಯ್‌ ಯೋಧರು ತಳೆದಿದ್ದರು.
ಸಾಮ್ರಾಜ್ಯಶಾಹಿಯ ಬಹುಪಾಲು ಅಧಿಕಾರಿಗಳನ್ನು ತೈಹೋ ಸಂಹಿತೆಯು 12 ದರ್ಜೆಗಳಾಗಿ ವರ್ಗೀಕರಿಸಿತು. ಪ್ರತಿ ದರ್ಜೆಯೂ ಎರಡು ಉಪ-ದರ್ಜೆಗಳಾಗಿ ವಿಭಜಿಸಲ್ಪಟ್ಟು, ಅದರಲ್ಲಿನ 1ನೇ ದರ್ಜೆಗೆ ಚಕ್ರವರ್ತಿ ಉನ್ನತ ಸಲಹೆಗಾರನಾಗಿರುವ ಸ್ಥಾನವನ್ನು ನೀಡಲಾಯಿತು. 6ನೇ ದರ್ಜೆ ಮತ್ತು ಅದಕ್ಕಿಂತ ಕೆಳಗಿನವರನ್ನು "ಸಮುರಾಯ್‌" ಎಂದು ಉಲ್ಲೇಖಿಸಲಾಗುತ್ತಿತ್ತು ಮತ್ತು ದೈನಂದಿನ ವಿದ್ಯಮಾನಗಳನ್ನು ನಿರ್ವಹಿಸುವ ಜವಾಬ್ದಾರಿಯನ್ನು ಅವರಿಗೆ ವಹಿಸಲಾಯಿತು. ಈ "ಸಮುರಾಯ್‌"ಗಳು ನಾಗರಿಕ ಸಾರ್ವಜನಿಕ ಸೇವಕರಾಗಿದ್ದರೂ ಸಹ, ಆ ಹೆಸರು ಈ ಪದದಿಂದಲೇ ಜನ್ಯವಾಗಿದೆ ಎಂದು ನಂಬಲಾಗಿದೆ. ಆದಾಗ್ಯೂ ಸೇನೆಯ ಜನರನ್ನು ಅನೇಕ ಶತಮಾನಗಳವರೆಗೆ "ಸಮುರಾಯ್‌" ಎಂಬುದಾಗಿ ಉಲ್ಲೇಖಿಸುತ್ತಿರಲಿಲ್ಲ.
ಯೊಕೊಸುಕಾ ಮತ್ತು ನಾಗಸಾಕಿಯಂಥ ನೌಕಾ ಶಸ್ತ್ರಾಗಾರಗಳನ್ನು ಕಟ್ಟಲು, ಫ್ರೆಂಚ್‌ ನೌಕಾದಳದ ಎಂಜಿನಿಯರುಗಳನ್ನು ನೇಮಿಸಿಕೊಳ್ಳಲಾಯಿತು.
1867ರಲ್ಲಿ ಟೊಕುಗವಾ ಶೊಗುನಾಟೆಯ ಅಂತ್ಯವಾಗುವ ವೇಳೆಗೆ, ಜಪಾನಿಯರ ಶೋಗನ್‌ನ ನೌಕಾದಳವು ಆಗಲೇ ಕೈಯೋ ಮರು ನ ನೌಕಾಬಲಾಧಿಪತಿಯ ಹಡಗಿನ ಸುತ್ತಲೂ ಪಾಶ್ಚಾತ್ಯ-ಶೈಲಿಯ ಎಂಟು ಸಮರನೌಕೆಗಳನ್ನು ಹೊಂದಿತ್ತು. ಪ್ರಧಾನ ನೌಕಾಧಿಪತಿ ಎನೊಮೊಟೊನ ನಿಯಂತ್ರಣದ ಅಡಿಯಲ್ಲಿನ ಬೊಷಿನ್‌ ಯುದ್ಧದ ಅವಧಿಯಲ್ಲಿ ಸಾಮ್ರಾಜ್ಯಶಾಹಿ-ಪರವಾದ ಪಡೆಗಳ ವಿರುದ್ಧ ಈ ಸಮರನೌಕೆಗಳು ಬಳಸಲ್ಪಟ್ಟವು. ಬಕುಫುವಿನ ಸೇನೆಗಳನ್ನು ಆಧುನಿಕೀಕರಣಗೊಳಿಸುವಲ್ಲಿ ನೆರವಾಗಲು ಜಪಾನ್‌ನೆಡೆಗಿನ ಕಳಿಸಲಾಗುವ ಫ್ರೆಂಚ್‌ ಸೇನಾ ನಿಯೋಗವೊಂದನ್ನು ಸ್ಥಾಪಿಸಲಾಯಿತು.
ಇದೇ ರೀತಿಯಲ್ಲಿ, ಊಳಿಗಮಾನ್ಯ ಪದ್ಧತಿಯ ಧಣಿಯಾದ ಟಕೆಡಾ ನೊಬುಷಿಗೆ ಎಂಬಾತ ಕೂಡ ತನ್ನ ಅಭಿಪ್ರಾಯ ಮಂಡಿಸಿದ್ದು ಹೀಗೆ: "ವಿಷಯವು ಮಹತ್ವದ್ದೇ ಇರಲಿ, ಅಥವಾ ಸಣ್ಣದೇ ಇರಲಿ, ತನ್ನ ಯಜಮಾನನ ಆದೇಶಗಳಿಗೆ ಒಬ್ಬನು ತನ್ನ ಬೆನ್ನು ತೋರಿಸಬಾರದು
ಓರ್ವನು ತನಗೆ ಕೊಡುಗೆಗಳನ್ನಾಗಲೀ ಅಥವಾ ಉಂಬಳಿಗಳನ್ನಾಗಲೀ ನೀಡುವಂತೆ ತನ್ನ ಯಜಮಾನನನ್ನು ಕೇಳಬಾರದು.ಯಜಮಾನನು ಓರ್ವ ಮನುಷ್ಯನೊಂದಿಗೆ ಎಷ್ಟು ವಿವೇಚನಾಶೂನ್ಯವಾಗಿ ನಡೆದುಕೊಂಡರೂ ಪರವಾಗಿಲ್ಲ, ಅವನು ಅಸಮಾಧಾನಪಟ್ಟುಕೊಳ್ಳಬಾರದು.ಓರ್ವ ಕೈಕೆಳಗಿನವನು ಒಬ್ಬ ಮೇಲಧಿಕಾರಿಯ ಕುರಿತಾಗಿ ತನ್ನ ನಿರ್ಣಯವನ್ನು ನೀಡುವುದಿಲ್ಲ ಅಥವಾ ಟೀಕೆಯನ್ನು ಮಾಡುವುದಿಲ್ಲ"
ವಾಸ್ತವವಾಗಿ ಈ ಮೇಲ್ಪಂಕ್ತಿಯನ್ನು ಸಾಧಿಸಿದ ಮತ್ತು ಅದರಂತೆಯೇ ತಮ್ಮ ಜೀವನವನ್ನು ಸಾಗಿಸಿದ ಪುರುಷರ ಸಂಖ್ಯೆಯು ಹೆಚ್ಚಾಗಿತ್ತು. ಯೋಧ ಎಂಬುದಕ್ಕಾಗಿದ್ದ ಒಂದು ಮುಂಚಿನ ಪದವಾದ "ಉರುವಾಶೈ" ಎಂಬುದು ಒಂದು ಕಾಂಜೀ ಲಿಪಿಯೊಂದಿಗೆ ಬರೆಯಲ್ಪಡುತ್ತಿತ್ತು. ಈ ಬರಹವು ಸಾಹಿತ್ಯಿಕ ಅಧ್ಯಯನಕ್ಕಾಗಿದ್ದ ಅಕ್ಷರಗಳು ಮತ್ತು ಸೇನಾ ಕಲೆಗಳ ಅಕ್ಷರಗಳೊಂದಿಗೆ ಸಂಯೋಜಿಸುತ್ತಿತ್ತು, ಮತ್ತು ಅದು ಹೀಕೆ ಮೊನೋಗಟಾರಿಯಲ್ಲಿ ಉಲ್ಲೇಖಿಸಲ್ಪಟ್ಟಿದೆ. ತೈರಾ ನೊ ತದನೋರಿಯ ಸಾವಿನ ಕುರಿತಾಗಿ ತಾನು ಮಾಡಿರುವ ನಮೂದಿನಲ್ಲಿ ವಿದ್ಯೆಕಲಿತ ಕವಿ-ಕತ್ತಿವರಸೆಗಾರನ ಆದರ್ಶದ ಕುರಿತು ಹೀಕೆ ಮೊನೋಗಟಾರಿ ಉಲ್ಲೇಖಿಸುತ್ತದೆ:
ಮಂಗೋಲ್‌ ಆಕ್ರಮಣಕಾರರು ಜಪಾನಿಯರ ಸಂಖ್ಯೆಯನ್ನೂ ಮೀರಿಸುವಂತೆ ಬೃಹತ್‌ ಸಂಖ್ಯೆಯಲ್ಲಿದ್ದರಾದರೂ, 1274ರಲ್ಲಿ ಕಂಡುಬಂದ ಚಂಡಮಾರುತದ ಮಳೆಗಳು ಹಾಗೂ 1281ರಲ್ಲಿ ಕಂಡುಬಂದ ತೂಫಾನು ಅವರನ್ನು ಹಿಮ್ಮೆಟ್ಟಿಸುವಲ್ಲಿ ಜಪಾನಿನ ಸಮುರಾಯ್‌ ರಕ್ಷಕರಿಗೆ ನೆರವಾದವು. ಈ ಬಿರುಗಾಳಿಗಳು ಕಮಿ-ನೊ-ಕಝೆ ಎಂದು ಚಿರಪರಿಚಿತವಾದವು. ಇದರ ಅಕ್ಷರಶಃ ಅನುವಾದ "ದೇವರುಗಳ ಮಾರುತ" ಎಂದಾಗುತ್ತದೆ. ಹಲವು ಬಾರಿ ಇದಕ್ಕೆ "ದಿವ್ಯ ಮಾರುತ" ಎಂಬ ಒಂದು ಸರಳೀಕೃತ ಅನುವಾದವನ್ನೂ ನೀಡಲಾಗಿದೆ. ಜಪಾನಿಯರ ಭೂಭಾಗಗಳು ನಿಸ್ಸಂದೇಹವಾಗಿ ದಿವ್ಯವಾಗಿವೆ ಮತ್ತು ಅಲೌಕಿಕ ರಕ್ಷಣೆಯ ಅಡಿಯಲ್ಲಿವೆ ಎಂಬ ಅವರ ನಂಬಿಕೆಗೆ ಈ ಕಮಿ-ನೊ-ಕಝೆ ಯು ಮತ್ತಷ್ಟು ಪುಷ್ಟಿಯನ್ನು ನೀಡಿತು.
14ನೇ ಶತಮಾನದಲ್ಲಿ, ಮಸಾಮುನೆ ಎಂಬ ಹೆಸರಿನ ಓರ್ವ ಕಮ್ಮಾರ, ಕತ್ತಿಗಳಲ್ಲಿ ಬಳಸಲು ಹೊಂದಿಕೆಯಾಗುವಂಥ ಮೆದುವಾದ ಮತ್ತು ಗಡುಸಾದ ಉಕ್ಕಿನ ಒಂದು ಎರಡು-ಪದರದ ರಚನೆಯನ್ನು ಅಭಿವೃದ್ಧಿಪಡಿಸಿದ. ಈ ರಚನೆಯು ಹೆಚ್ಚು ಸುಧಾರಿತ ಕತ್ತರಿಸುವ ಶಕ್ತಿ ಹಾಗೂ ಸಹಿಷ್ಣುತೆಯನ್ನು ನೀಡಿತು, ಹಾಗೂ ಜಪಾನಿಯರ ಕತ್ತಿಗಳು ಕೈಗಾರಿಕಾ ಪೂರ್ವದ ಪೂರ್ವ ಏಷ್ಯಾದ ಅತ್ಯಂತ ಪ್ರಬಲವಾದ, ಕೈನಲ್ಲಿ ಬಳಸುವ ಆಯುಧಗಳ ಪೈಕಿ ಕೆಲವೆಂದು ಗುರುತಿಸಲ್ಪಡುವಲ್ಲಿ ಇದರ ಉತ್ಪಾದನಾ ಕೌಶಲವು ನೆರವಾಯಿತು. ಈ ಕೌಶಲವನ್ನು ಬಳಸಿ ತಯಾರಾದ ಅನೇಕ ಕತ್ತಿಗಳು ಪೂರ್ವ ಚೀನಾದ ಸಮುದ್ರದ ಆಚೆಗೆ ರಫ್ತುಗೊಂಡವು, ಮತ್ತು ಅವುಗಳ ಪೈಕಿ ಕೆಲಭಾಗವು ಭಾರತದಷ್ಟು ದೂರದವರೆಗೂ ಬಂತು.
12ನೇ ಶತಮಾನದ ಅಂತ್ಯದ ವೇಳೆಗೆ, ಸಮುರಾಯ್‌ ಎಂಬುದು ಹೆಚ್ಚೂಕಮ್ಮಿ ಸಂಪೂರ್ಣವಾಗಿ ಬುಷಿ ಯೊಂದಿಗೆ ಸಮಾನಾರ್ಥಕವಾಗಿಹೋಗಿತ್ತು, ಮತ್ತು ಈ ಪದವು ಯೋಧರ ವರ್ಗದ ಮಧ್ಯದ ಮತ್ತು ಮೇಲಿನ ಅಂತಸ್ತುಗಳೊಂದಿಗೆ ನಿಕಟವಾದ ಸಂಬಂಧವನ್ನು ಬೆಳೆಸಿಕೊಂಡಿತ್ತು. ಬುಷಿಡೋ ಎಂಬ ಹೆಸರಿನ ಬರಹರೂಪದ ನಿಯಮಗಳ ಒಂದು ಸಂಗ್ರಹವನ್ನು ಸಮುರಾಯ್‌ ಅನುಸರಿಸಿತು. ಜಪಾನಿನ ಜನಸಂಖ್ಯೆಯ 10%ಗಿಂತ ಕಡಿಮೆ ಮಟ್ಟಕ್ಕೆ ಅವುಗಳ ಸಂಖ್ಯೆ ಮುಟ್ಟಿತು . ಕತ್ತಿವರಸೆಯ ವಿಧಾನ ಎಂಬ ಅರ್ಥವನ್ನು ಕೊಡುವ ಎರಡೂ ಕೈನ ಕತ್ತಿವರಸೆ ಕದನ ಕಲೆಯೊಂದಿಗೆ ಸಮುರಾಯ್‌ ಬೋಧನೆಗಳನ್ನು ಇಂದಿನ ಆಧುನಿಕ ದಿನದ ಸಮಾಜದಲ್ಲಿ ಇನ್ನೂ ಕಾಣಬಹುದಾಗಿದೆ.
ಜೊತೆಯನ್ನು ಬಿಟ್ಟು ಬೇರೆ ಬೇರೆ ದಾರಿಗಳನ್ನು ಹಿಡಿಯುವಾಗ ಈ ಇಬ್ಬರೂ ವ್ಯಕ್ತಿಗಳು ಅತ್ತರು ಎಂದು ಹೇಳಲಾಗಿದೆ. ಏಕೆಂದರೆ, ತಾವು ಪರಸ್ಪರರನ್ನು ಮತ್ತೊಮ್ಮೆ ಎಂದಿಗೂ ನೋಡಲಾಗುವುದಿಲ್ಲ ಎಂದು ಅವರಿಗೆ ಗೊತ್ತಿತ್ತು. ಟೋರೈನ ಅಪ್ಪ ಮತ್ತು ತಾತ ಇಬ್ಬರೂ ಟೊಕುಗವಾ ಕುಟುಂಬಕ್ಕೆ ಮುಂಚೆಯೂ ಸೇವೆ ಸಲ್ಲಿಸಿದ್ದರು. ಟೊಕುಗವಾನಿಗಿಂತ ಮುಂಚಿತವಾಗಿ ಮತ್ತು ಅವನ ಸ್ವಂತ ಸೋದರನು ಕದನದಲ್ಲಿ ಆಗಲೇ ಕೊಲ್ಲಲ್ಪಟ್ಟಿದ್ದ ಸಮಯದಲ್ಲಿಯೇ ಅವರ ಸೇವೆ ಸಂದಿತ್ತು. ಟೋರೈನ ನಡೆಗಳು ಜಪಾನಿನ ಇತಿಹಾಸದ ಪಥವನ್ನೇ ಬದಲಿಸಿದವು. ತನ್ನ ಸೇನೆಯಲ್ಲಿ ಹುರುಪುತುಂಬಿ ಯಶಸ್ವಿಯಾಗಿ ಅವರನ್ನು ಜಾಗ್ರತಗೊಳಿಸಿದ ಇಯೆಸು ಟೊಕುಗವಾ, ಸೆಕಿಗಹರಾದಲ್ಲಿ ಜಯಗಳಿಸಿದ.
"ಅವಮಾನಕ್ಕೆ ಒಳಗಾಗಿರುವುದು ಮತ್ತು ನಿರ್ದಿಷ್ಟವಾಗಿ ಮುಖ್ಯವಲ್ಲದ ಸಂದರ್ಭಗಳ ಅಡಿಯಲ್ಲಿಯೂ ಸಾವನ್ನು ತಪ್ಪಿಸುವುದು ಯೋಧನ ಕಾರ್ಯವಿಧಾನ ಅಲ್ಲ. ತನ್ನ ಯಜಮಾನನಿಗೋಸ್ಕರ ಓರ್ವನು ತನ್ನ ಜೀವವನ್ನು ತ್ಯಾಗಮಾಡುವುದೆಂದರೆ ಅದು ಒಂದು ಬದಲಾಯಿಸದಿರುವ ತತ್ತ್ವ ಎಂಬುದು ಎಲ್ಲರಿಗೂ ತಿಳಿದಿರುವ ವಿಷಯವೇ ಆಗಿದೆ. ಈ ದೇಶದ ಇತರ ಎಲ್ಲಾ ಯೋಧರನ್ನೂ ಮೀರಿಸಿ ನಾನು ಸಾಗುವಂತಾಗಬೇಕು ಮತ್ತು ನನ್ನ ಯಜಮಾನನ ಹಿತಚಿಂತನೆಗಾಗಿ ನನ್ನ ಜೀವವನ್ನು ತ್ಯಜಿಸಬೇಕು ಎಂಬುದು, ನನ್ನ ಕುಟುಂಬಕ್ಕೆ ಗೌರವವನ್ನು ತರುವಂಥ ವಿಷಯವಾಗಿದೆ ಹಾಗೂ ಅನೇಕ ವರ್ಷಗಳಿಂದ ನನ್ನೊಡನಿದ್ದ ನನ್ನ ಅತ್ಯಂತ ತೀವ್ರವಾದ ಹಂಬಲವಾಗಿದೆ."
ಜಪಾನಿಯರ ಯೋಜನಾ ತಂತ್ರಗಳು ಹಾಗೂ ತಂತ್ರಜ್ಞಾನಗಳು 15ನೇ ಮತ್ತು 16ನೇ ಶತಮಾನದಲ್ಲಿ ಕ್ಷಿಪ್ರವಾಗಿ ಸುಧಾರಣೆಗೊಂಡವು. ಅಶಿಗರು ಎಂದು ಕರೆಯಲಾಗುವ,
ನಗಯಾರಿ ಯೊಂದಿಗಿನ ಅಥವಾ ಸಾಮಾನ್ಯ ಜನರು ಅಥವಾ ವಿನೀತ ಯೋಧರಿಂದ ರೂಪುಗೊಂಡ ಬೃಹತ್‌ ಸಂಖ್ಯೆಗಳಲ್ಲಿನ ಕಾಲಾಳು ಪಡೆಯ ಬಳಕೆಯನ್ನು ಪರಿಚಯಿಸಲಾಯಿತು ಮತ್ತು ಅದನ್ನು ವ್ಯೂಹರಚನೆಯಲ್ಲಿ ಅಶ್ವಸೈನ್ಯದೊಂದಿಗೆ ಸಂಯೋಜಿಸಲಾಯಿತು. ಸಂಗ್ರಾಮದಲ್ಲಿ ಕಾರ್ಯಾಚರಣೆಗೆ ಸನ್ನದ್ಧಗೊಳಿಸಲಾದ ಜನರ ಸಂಖ್ಯೆಯು ಸಾವಿರಗಳಿಂದ ನೂರಾರು ಸಾವಿರಾರು ಸಂಖ್ಯೆಗಳವರೆಗೆ ಮುಟ್ಟಿತು.
ಆರಂಭಿಕ ಅದಲುಬದಲು ವಿದ್ಯಾರ್ಥಿಗಳ ಪೈಕಿ ಸಮುರಾಯ್‌ಗಳು ಬಹುಪಾಲು ಇದ್ದರು. ಇದು ಅವರು ಸಮುರಾಯ್‌ಗಳಾಗಿದ್ದರು ಎಂಬ ನೇರ ಕಾರಣಕ್ಕಾಗಿ ಅಲ್ಲದಿದ್ದರೂ, ಅನೇಕ ಸಮುರಾಯ್‌ಗಳು ಅಕ್ಷರಸ್ತರಾಗಿದ್ದರು ಹಾಗೂ ಸುಶಿಕ್ಷಿತ ವಿದ್ವಾಂಸರಾಗಿದ್ದರು ಎಂಬ ಕಾರಣಕ್ಕಾಗಿ ಆದುದಾಗಿತ್ತು. ಈ ಅದಲುಬದಲು ವಿದ್ಯಾರ್ಥಿಗಳ ಪೈಕಿ ಕೆಲವೊಬ್ಬರು ಉನ್ನತ ಶಿಕ್ಷಣಗಳಿಗಾಗಿ ಖಾಸಗಿ ಶಾಲೆಗಳನ್ನು ಪ್ರಾರಂಭಿಸಿದರೆ, ಮತ್ತೆ ಕೆಲವು ಸಮುರಾಯ್‌ಗಳು ಬಂದೂಕುಗಳ ಬದಲಿಗೆ ಲೇಖನಿಗಳನ್ನು ಕೈಗೆತ್ತಿಕೊಂಡು, ವೃತ್ತಪತ್ರಿಕಾ ಕಂಪನಿಗಳನ್ನು ಸ್ಥಾಪಿಸಿ ವರದಿಗಾರರು ಹಾಗೂ ಬರಹಗಾರರಾಗಿ ಮಾರ್ಪಟ್ಟರು, ಮತ್ತು ಇತರರು ಸರ್ಕಾರೀ ಸೇವೆಗೆ ಸೇರಿದರು.
ಬುಷಿಡೋ ಎಂಬುದೊಂದು ಪದವಾಗಿದ್ದು, 1885ರಲ್ಲಿ ಚೀನಾವನ್ನು ಮತ್ತು 1905ರಲ್ಲಿ ರಷ್ಯಾವನ್ನು ಜಪಾನಿಯರು ಸೋಲಿಸಿದ ನಂತರ, ಬೌದ್ಧಿಕ ಹಾಗೂ ರಾಷ್ಟ್ರೀಯತಾವಾದಿ ಉಪನ್ಯಾಸಗಳಲ್ಲಿ ಅದು ಕಾಣಿಸಿಕೊಳ್ಳಲು ಪ್ರಾರಂಭಿಸಿತು. ಟೊಕುಗವಾ ಅವಧಿಯಲ್ಲಿ ಯಮಾಮೊಟೋ ತ್ಸುನೆಟೊಮೊನಿಂದ ಬರೆಯಲ್ಪಟ್ಟ ಹಗಾಕುರೆ ಅಥವಾ "ಹಿಡನ್‌ ಇನ್‌ ಲೀವ್ಸ್‌" ಮತ್ತು ಮಿಯಾಮೊಟೊ ಮುಸಾಷಿಯಿಂದ ಬರೆಯಲ್ಪಟ್ಟ ಗೋರಿನ್‌ ನೊ ಷೊ ಅಥವಾ "ಬುಕ್‌ ಆಫ್‌ ದಿ ಫೈವ್‌ ರಿಂಗ್ಸ್‌" ಎಂಬ ಕೃತಿಗಳೆರಡೂ, ಬುಷಿಡೊ ಮತ್ತು ಝೆನ್‌ ತತ್ತ್ವಚಿಂತನೆಯೊಂದಿಗೆ ಅನೇಕ ವೇಳೆ ಸಂಬಂಧವನ್ನು ಹೊಂದಿರುವ ಸಿದ್ಧಾಂತಗಳಾಗಿವೆ.
ರೈತರ ಜಮೀನುಗಳ ಮೇಲೆ ಅಧಿಪತ್ಯ ನಡೆಸಲು ಹಾಗೂ ತೆರಿಗೆಗಳನ್ನು ಸಂಗ್ರಹಿಸಲು ಕಳುಹಿಸಲ್ಪಟ್ಟಿದ್ದ ಸಾಮ್ರಾಜ್ಯಶಾಹಿಯ ನ್ಯಾಧಿಪತಿಗಳಿಂದ ತಮ್ಮನ್ನು ರಕ್ಷಿಸಿಕೊಳ್ಳಲು ಆಯುಧಗಳನ್ನು ಕೈಗೆತ್ತಿಕೊಂಡಿದ್ದ ರೈತರಿಂದ ಕೆಲವೊಂದು ಬುಡಕಟ್ಟುಗಳು ಮೂಲತಃ ರೂಪಿಸಲ್ಪಟ್ಟಿದ್ದವು. ತಮಗಿಂತ ಶಕ್ತಿಶಾಲಿಯಾಗಿರುವ ಬುಡಕಟ್ಟುಗಳಿಂದ ತಮ್ಮನ್ನು ರಕ್ಷಿಸಿಕೊಳ್ಳಲು ಈ ಬುಡಕಟ್ಟುಗಳು ಮೈತ್ರಿಗಳನ್ನು ರೂಪಿಸಿಕೊಂಡವು, ಮತ್ತು ಮಧ್ಯ-ಹೀಯನ್‌ ಅವಧಿಯ ವೇಳೆಗೆ ಜಪಾನಿಯರ ವಿಶಿಷ್ಟವಾದ ರಕ್ಷಾಕವಚ ಮತ್ತು ಆಯುಧಗಳನ್ನು ಸ್ವೀಕರಿಸಿ ಅಳವಡಿಸಿಕೊಂಡವು, ಮತ್ತು ತಮ್ಮ ನೈತಿಕ ಸಂಹಿತೆಯಾದ ಬುಷಿಡೊ ವಿನ ಬುನಾದಿಗಳನ್ನು ಸ್ಥಾಪಿಸಿದವು.
ಮುಖ್ಯವಾಗಿ, ಟೊಯೊಟೊಮಿ ಹಿಡೆಯೊಶಿ ಮತ್ತು ಟೊಕುಗವಾ ಶೊಗುನಾಟೆಯನ್ನು ಸಂಸ್ಥಾಪಿಸಿದ ಟೊಕುಗವಾ ಇಯೆಸು, ಇಬ್ಬರೂ ಸಹ ನೊಬುನಾಗಾನ ನಿಷ್ಠಾವಂತ ಅನುಯಾಯಿಗಳಾಗಿದ್ದರು. ಓರ್ವ ಅಜ್ಞಾತ ರೈತನ ಸ್ಥಿತಿಯಿಂದ ನೊಬುನಾಗಾನ ಅತ್ಯುನ್ನತ ಸೈನ್ಯಾಧಿಪತಿಗಳ ಪೈಕಿ ಒಬ್ಬನ ಸ್ಥಾನದವರೆಗೆ ಹಿಡೆಯೊಶಿ ಬೆಳೆದುಬಂದಿದ್ದ ಹಾಗೂ ಇಯೆಸು ತನ್ನ ಬಾಲ್ಯವನ್ನು ನೊಬುನಾಗಾ ಜೊತೆಯಲ್ಲಿ ಹಂಚಿಕೊಂಡಿದ್ದ. ಒಂದೇ ತಿಂಗಳೊಳಗೆ ಮಿಟ್ಸುಹಿದೆಯನ್ನು ಹಿಡೆಯೊಶಿ ಸೋಲಿಸಿದ ಮತ್ತು ಮಿಟ್ಸುಹಿದೆಯ ವಿಶ್ವಾಸಘಾತುಕತೆಗೆ ಸೇಡು ತೀರಿಸಿಕೊಳ್ಳುವ ಮೂಲಕ, ನೊಬುನಾಗಾನ ನ್ಯಾಯವಾದ ಹಕ್ಕುಳ್ಳ ಉತ್ತರಾಧಿಕಾರಿಯಾಗಿ ಪರಿಗಣಿಸಲ್ಪಟ್ಟ.
ಹಗಾಕುರೆ ಯ ಅನುವಾದಕನಾದ ವಿಲಿಯಂ ಸ್ಕಾಟ್‌ ವಿಲ್ಸನ್‌, ಯಮಾಮೊಟೋವನ್ನು ಹೊರತುಪಡಿಸಿದ ಬುಡಕಟ್ಟುಗಳಲ್ಲಿ ಕಂಡುಬರುವ, ಸಾವಿನ ಕುರಿತಾಗಿ ಯೋಧರ ನೀಡುವ ಪ್ರಾಮುಖ್ಯತೆಯ ಉದಾಹರಣೆಗಳನ್ನು ವೀಕ್ಷಿಸಿದ್ದು ಅವನ್ನು ಹೀಗೆ ವಿವರಿಸಿದ್ದಾನೆ: "ಓರ್ವ ಯೋಧನಾಗಿ ಅವನು ಒಬ್ಬ ಕಟ್ಟುನಿಟ್ಟಿನ ಶಿಸ್ತಪಾಲಕನಾಗಿದ್ದ, ಮತ್ತು ಇಬ್ಬರು ಕಾದಾಡುವವರು ಅಥವಾ ಜಗಳಗಂಟರಿಗೆ ಅವನು ಮರಣದಂಡನೆಯ ಶಿಕ್ಷೆಯನ್ನು ವಿಧಿಸಿದ್ದಕ್ಕೆ ಸಂಬಂಧಿಸಿದಂತೆ ಹಗಾಕುರೆ ಯಲ್ಲಿ ಒಂದು ನಿದರ್ಶನ ಸ್ವರೂಪದ ಕಥೆಯಿದೆ. ಅವರಿಗೆ ಈ ಶಿಕ್ಷೆ ಸಿಕ್ಕಿದ್ದು ಅವರು ಕಾದಾಡಿದರು ಎಂಬುದಕ್ಕಲ್ಲ, ಬದಲಿಗೆ ಸಾಯುವವರೆಗೂ ಕಾದಾಡಲಿಲ್ಲ ಎಂಬ ಕಾರಣಕ್ಕೆ."
ಅಂತಿಮವಾಗಿ, ಚಕ್ರವರ್ತಿ ಕಮ್ಮು ತನ್ನ ಸೇನೆಯನ್ನು ವಿಸರ್ಜಿಸಿದ, ಮತ್ತು ಆ ಸಮಯದಿಂದ ಚಕ್ರವರ್ತಿಯ ಸಾಮರ್ಥ್ಯವು ನಿಧಾನವಾಗಿ ಕ್ಷೀಣಿಸಿತು. ಚಕ್ರವರ್ತಿಯು ಇನ್ನೂ ಅಧಿಕಾರದಲ್ಲಿರುವಾಗ, ಕ್ಯೋಟೋ ಸುತ್ತಲೂ ಇದ್ದ ಅತ್ಯಂತ ಪ್ರಬಲವಾದ ಬುಡಕಟ್ಟು ಜನರು ಮಂತ್ರಿಗಳ ಸ್ಥಾನವನ್ನು ಅಲಂಕರಿಸಿದ್ದರು, ಮತ್ತು ಅವರ ಸಂಬಂಧಿಗಳು ನ್ಯಾಯಾಧಿಪತಿಗಳ ಸ್ಥಾನಗಳನ್ನು ಹಣತೆತ್ತು ವಶಪಡಿಸಿಕೊಂಡಿದ್ದರು. ಸಂಪತ್ತನ್ನು ಕೂಡಿಹಾಕಲು ಮತ್ತು ತಂತಮ್ಮ ಸಾಲಗಳನ್ನು ತೀರಿಸಲು ಸದರಿ ನ್ಯಾಯಾಧಿಪತಿಗಳು ಅನೇಕವೇಳೆ ಭಾರೀ ತೆರಿಗೆಯನ್ನು ವಿಧಿಸಿದರು. ಇದರಿಂದಾಗಿ ಅನೇಕ ರೈತರು ತಮ್ಮ ಜಮೀನುಗಳನ್ನು ಕಳೆದುಕೊಳ್ಳಬೇಕಾಯಿತು.
ಲೇಖನಿ ಮತ್ತು ಕತ್ತಿಯೊಂದಿಗಿನ ತನ್ನ ಪರಿಣತಿ ಅಥವಾ ಹೋರಾಡುವಿಕೆ ಮತ್ತು ಕಲಿಕೆಯ ಸಾಮರಸ್ಯವಾದ "ಬನ್‌ ಮತ್ತು ಬು" ಎಂಬ ತನ್ನ ಪರಿಣತಿಗೆ ತದನೋರಿ ಪ್ರಸಿದ್ಧನಾಗಿದ್ದ.
ಸುಸಂಸ್ಕೃತರಾಗಿ ಮತ್ತು ಅಕ್ಷರಸ್ಥರಾಗಿ ಇರಬೇಕೆಂದು ನಿರೀಕ್ಷಿಸಲ್ಪಡುತ್ತಿದ್ದ ಸಮುರಾಯ್‌ಗಳು "ಬನ್‌ ಬು ರ್ಯೊ ಡೊ" (, ಇದರ ಅಕ್ಷರಶಃ ಅರ್ಥ: ಸಾಹಿತ್ಯಿಕ ಕಲೆಗಳು, ಸೇನಾ ಕಲೆಗಳು, ಎರಡೂ ವಿಧಾನಗಳು) ಅಥವಾ "ಹೊಂದಾಣಿಕೆಯಲ್ಲಿರುವ ಲೇಖನಿ ಮತ್ತು ಕತ್ತಿ" ಎಂಬ ಎಂಬ ಪ್ರಾಚೀನ ನಾಣ್ಣುಡಿಯನ್ನು ಮೆಚ್ಚಿಕೊಂಡಿದ್ದರು. ಇಡೊ ಅವಧಿಯ ವೇಳೆಗೆ, ಯುರೋಪ್‌ಗಿಂತ ಹೆಚ್ಚಿನ ಪ್ರಮಾಣದ ಸಾಕ್ಷರತಾ ಪ್ರಮಾಣವನ್ನು ಜಪಾನ್‌ ಹೊಂದಿತ್ತು.
1412 .ಯಲ್ಲಿ, ತನ್ನ ಸೋದರನಿಗೆ ಬುದ್ಧಿವಾದದ ಪತ್ರವೊಂದನ್ನು ಬರೆದ ಇಮಗಾವಾ ಸಡಯೊ, ಒಬ್ಬ ತನ್ನ ಯಜಮಾನನೆಡೆಗಿನ ಕರ್ತವ್ಯಪಾಲನೆಯಲ್ಲಿ ತೋರಿಸಬೇಕಾದ ಪ್ರಾಮುಖ್ಯತೆಯ ಕುರಿತು ಒತ್ತಿಹೇಳಿದ್ದ. ತನ್ನ ಜೀವಮಾನದ ಅವಧಿಯಲ್ಲಿನ ಸೇನೆಯ ಮತ್ತು ಆಡಳಿತಾತ್ಮಕ ಪರಿಣತಿಗಳಿಗೆ ಸಂಬಂಧಿಸಿ ತಾನು ಹೊಂದಿದ್ದ ಸಮತೋಲನ ಸಾಮರ್ಥ್ಯಕ್ಕೆ ಮೆಚ್ಚುಗೆಯನ್ನು ಪಡೆದಿದ್ದ ಮತ್ತು ಅವನ ಬರಹಗಳು ಬಹು ವ್ಯಾಪಕವಾಗಿ ಹಬ್ಬಿದವು. ಅವನ ಪತ್ರಗಳು ಟೊಕುಗವಾ-ಯುಗದ ಕಾನೂನುಗಳಿಗೆ ತಿರುಳಾಗಿ ಪರಿಣಮಿಸಿದವು ಮತ್ತು ನೇ ಜಾಗತಿಕ ಸಮರವಾಗುವವರೆಗೆ ಸಾಂಪ್ರದಾಯಿಕ ಜಪಾನಿಯರಿಗೆ ಅವು ಅತ್ಯಗತ್ಯ ಅಧ್ಯಯನದ ವಿಷಯವಾಗಿದ್ದವು:
12ನೇ ಶತಮಾನದ ವೇಳೆಗೆ, ಮೇಲ್ದರ್ಜೆಯ ಸಮುರಾಯ್‌ಗಳು ಹೆಚ್ಚಿನ ಮಟ್ಟದಲ್ಲಿ ಅಕ್ಷರಸ್ಥರಾಗಿದ್ದರು. 7ನೇ ಶತಮಾನದಿಂದ 9ನೇ ಶತಮಾನಗಳ ಅವಧಿಯಲ್ಲಿ ಚೀನಾದಿಂದ ಬಂದ ಕನ್‌ಫ್ಯೂಷಿಯನ್‌ ಮತದ ಸಾರ್ವತ್ರಿಕ ಪರಿಚಯಿಸುವಿಕೆಯ ಕಾರಣದಿಂದ, ಹಾಗೂ
ಹೀಯನ್‌ ಅವಧಿಯ ಬಹುಭಾಗಕ್ಕೆ ಸಂಸ್ಕೃತಿ ಹಾಗೂ ಸಾಕ್ಷರತೆಯ ಮೇಲೆ ಒಂದು ಏಕಸ್ವಾಮ್ಯವನ್ನು ಹೊಂದಿದ್ದ ಸಾಮ್ರಾಜ್ಯಶಾಹಿ ರಾಜನ ಆಸ್ಥಾನದೊಂದಿಗೆ ವ್ಯವಹರಿಸುವಲ್ಲಿನ ಅವರ ಗ್ರಹಿಸಲ್ಪಟ್ಟ ಅಗತ್ಯಕ್ಕೆ ಪ್ರತಿಕ್ರಿಯೆಯಾಗಿ ಈ ಸಾಕ್ಷರತೆಯು ಕಂಡುಬಂದಿತ್ತು. ಇದರ ಪರಿಣಾಮವಾಗಿ, ಶ್ರೀಮಂತ ವರ್ಗದವರ ಹೆಚ್ಚು ಸುಸಂಸ್ಕೃತ ಸಾಮರ್ಥ್ಯಗಳಿಗೆ ಏರಬಯಸಿದರು.
ಬೌದ್ಧಮತ ಹಾಗೂ ಝೆನ್‌ ಪಂಥದ ತತ್ತ್ವಚಿಂತನೆಗಳು, ಮತ್ತು ಒಂದು ಕಡಿಮೆ ಪ್ರಮಾಣದಲ್ಲಿ ಕನ್‌ಫ್ಯೂಷಿಯನ್‌ ಮತ ಹಾಗೂ ಷಿಂಟೊ ಪಂಥಗಳು ಸಮುರಾಯ್‌ ಸಂಸ್ಕೃತಿಯ ಬೆಳವಣಿಗೆಗೆ ಕಾರಣವಾಗಿವೆ. "ಝೆನ್‌ ಪಂಥವು ಜಪಾನಿಯರ ಸಂಸ್ಕೃತಿಯೊಂದಿಗೆ ಸಾರ್ವತ್ರಿಕವಾಗಿ, ಹಾಗೂ ಬುಷಿಡೊನೊಂದಿಗೆ ನಿರ್ದಿಷ್ಟವಾಗಿ ಒಂದು ರೀತಿಯ ಸಂಬಂಧ ಹೊಂದಿದೆ ಎಂಬ ಎಣಿಕೆಯು, . . ಸುಝುಕಿಯ ಬರಹಗಳ ಮೂಲಕ ಝೆನ್‌ನ ಪಾಶ್ಚಾತ್ಯ ವಿದ್ಯಾರ್ಥಿಗಳಿಗೆ ನಿಕಟವಾಗಿದೆ. ಅಷ್ಟೇ ಅಲ್ಲ, ಪಶ್ಚಿಮ ದೇಶಗಳಲ್ಲಿ ಝೆನ್‌ ಪಂಥದ ಹರಡುವಿಕೆಯಲ್ಲಿ ಸುಝುಕಿಯದು ನಿಸ್ಸಂದೇಹವಾಗಿ ಒಂದು ಏಕೈಕ ಪ್ರಮುಖ ಪಾತ್ರವಾಗಿದೆ."
ಉಯೆಸುಗಿ ಕೆನ್‌ಶಿನ್‌ ಎಂಬಾತ ಟಕೆಡಾ ಶಿಂಗೆನ್‌‌‌ನ {1521-1573} ಪ್ರತಿಸ್ಪರ್ಧಿಯಾಗಿದ್ದ. ಉಯೆಸುಗಿ ಕೆನ್‌ಶಿನ್‌ ಓರ್ವ ಇತಿಹಾಸ ಪ್ರಸಿದ್ಧ ಸೆಂಗೊಕು ಸೇನಾನಾಯಕನಾಗಿದ್ದು, ಸೇನೆಗೆ ಸಂಬಂಧಿಸಿದ ಚೀನಿಯರ ಶ್ರೇಷ್ಠಕೃತಿಗಳಲ್ಲಿ ಪರಿಣತಿಯನ್ನು ಸಾಧಿಸಿದ್ದ ಹಾಗೂ "ಯೋಧನ ಕಾರ್ಯವಿಧಾನವನ್ನು ಸಾವಿನೊಂದಿಗೆ ಸಮೀಕರಿಸಿ" ಸಮರ್ಥಿಸಿದ್ದ. ಜಪಾನಿನ ಇತಿಹಾಸಕಾರನಾದ ಡೈಸೆಟ್ಜ್‌ ಟೆಯಿಟಾರೊ ಸುಝುಕಿ ಎಂಬಾತ ಉಯೆಸುಗಿಯ ನಂಬಿಕೆಗಳನ್ನು ತನ್ನ ಮೂಲಗ್ರಂಥ ಪಾಠವಾದ "ಝೆನ್‌ ಅಂಡ್‌ ಜಪಾನೀಸ್‌ ಕಲ್ಚರ್‌" ನಲ್ಲಿ ಹೀಗೆ ವಿವರಿಸುತ್ತಾನೆ:
1185ರಲ್ಲಿ ನಡೆದ ಡ್ಯಾನ್‌-ನೊ-ಉರಾದ ನೌಕಾಯುದ್ಧದಲ್ಲಿ ಸಮುರಾಯ್‌ಗಳು ಹೋರಾಡಿದರು. ಅವರ ಸೇನಾಬಲ ಹಾಗೂ ಆರ್ಥಿಕ ಬಲಗಳು ವರ್ಧಿಸುತ್ತಲೇ ಇತ್ತಾದ್ದರಿಂದ, ಸದರಿ ಯೋಧರು ರಾಜನ ಆಸ್ಥಾನದ ರಾಜಕೀಯ ವಲಯಗಳಲ್ಲಿ ಅಂತಿಮವಾಗಿ ಒಂದು ಹೊಸ ಪಡೆಯಾಗಿ ರೂಪುಗೊಂಡರು. ಹೀಯನ್‌ ಅವಧಿಯ ಅಂತ್ಯದಲ್ಲಿ ಹೋಗೆನ್‌ನಲ್ಲಿನ ಅವರ ತೊಡಗಿಸಿಕೊಳ್ಳುವಿಕೆಯು ಅವರ ಅಧಿಕಾರವನ್ನು ಬಲಪಡಿಸಿತು, ಮತ್ತು ಅಂತಿಮವಾಗಿ 1160ರಲ್ಲಿ ನಡೆದ ಹೈಜಿ ದಂಗೆಯಲ್ಲಿ ಪ್ರತಿಸ್ಪರ್ಧಿಗಳಾದ ಮಿನಾಮೊಟೋ ಮತ್ತು ತೈರಾ ಬುಡಕಟ್ಟುಗಳನ್ನು ಅವರು ಪರಸ್ಪರರ ವಿರುದ್ಧ ಹೋರಾಟಕ್ಕಿಳಿಸಿದರು.
ಡಾ. ಕಾರ್ಲ್‌ ಸ್ಟೀನ್‌ಸ್ಟ್ರಪ್‌ ಎಂಬಾತ 1979ರಲ್ಲಿ ಹೊಜೋ ಕುರಿತಾಗಿ ತಾನು ಬರೆದ ಪ್ರೌಢಪ್ರಬಂಧದಲ್ಲಿ, "13ನೇ ಮತ್ತು 14ನೇ ಶತಮಾನದ ಯೋಧರ ಬರಹಗಳು ಬುಷಿಯನ್ನು ತಮ್ಮ ಸಹಜನೆಲೆಯಾದ ಯುದ್ಧದಲ್ಲಿ ಚಿತ್ರಿಸಿದ್ದು, ಇಂಥ ಗುಣಗಳನ್ನು ಅಪಾಯ ಲೆಕ್ಕಿಸದ ಎದೆಗಾರಿಕೆ, ಪ್ರಚಂಡವಾದ ಕುಟುಂಬದ ಹೆಮ್ಮೆ, ಮತ್ತು ಸ್ವಾರ್ಥರಹಿತ ಎಂದು ಗುಣಗಾನ ಮಾಡಿವೆ. ಅಷ್ಟೇ ಅಲ್ಲ, ಕೆಲವೊಮ್ಮೆ ತನ್ನ ಯಜಮಾನ ಮತ್ತು ಮನುಷ್ಯನ ಕುರಿತಾದ ಸಂವೇದನಾರಹಿತ ಭಕ್ತಿಯನ್ನೂ ಇದು ಒಳಗೊಂಡಿರುತ್ತದೆ ಎಂದೂ ಅದು ಚಿತ್ರಿಸಿದೆ" ಎಂದು ಉಲ್ಲೇಖಿಸಿದ್ದಾರೆ.
ಉದಾಹರಣೆಗೆ, ಒಡಾ ನೊಬುನಾಗಾನ ಸಂಪೂರ್ಣನಾಮವು "ಒಡಾ ಕಝುಸನೊಸುಕೆ ಸಬುರೊ ನೊಬುನಾಗಾ" ಎಂದು ಆಗಿರುತ್ತಿತ್ತು. ಇದರಲ್ಲಿ "ಒಡಾ" ಎಂಬುದು ಒಂದು ಬುಡಕಟ್ಟು ಅಥವಾ ಕುಟುಂಬದ ಹೆಸರಾಗಿದ್ದರೆ, "ಕಝುಸನೊಸುಕೆ" ಎಂಬುದು ಕಝುಸಾ ಪ್ರಾಂತ್ಯದ ಉಪ-ಮಂಡಲಾಧಿಪತಿಯ ಒಂದು ಪದವಿಯಾಗಿದೆ; "ಸಬುರೊ" ಎಂಬುದು ವಯಸ್ಸಿನ ಸಂಭ್ರಮಾಚರಣೆಯ ಒಂದು ಆಗಮನವಾದ ಗೆನ್‌ಪುಕು ಎಂಬುದರ ಮುಂಚಿನ ಹೆಸರಾಗಿದೆ ಮತ್ತು "ನೊಬುನಾಗಾ" ಎಂಬುದು ಒಂದು ವಯಸ್ಕ ಹೆಸರಾಗಿದೆ. ಸಮುರಾಯ್‌ಗಳು ತಮ್ಮ ಸ್ವಂತದ ಮೊದಲ ಹೆಸರುಗಳನ್ನು ಆಯ್ಕೆಮಾಡಿಕೊಳ್ಳಬಲ್ಲವರಾಗಿದ್ದರು.
14ನೇ ಶತಮಾನಕ್ಕೆ ಮುಂಚೆಯೇ ಕಾನೂನಿನಿಂದ ನಿರ್ದಿಷ್ಟವಾಗಿ ಸೂಚಿಸಲ್ಪಟ್ಟಿದ್ದ ಅನುಕ್ರಮ ಉತ್ತರಾಧಿಕಾರದ ವಿಭಜನೆಗೆ ತದ್ವಿರುದ್ಧವಾಗಿ, ಜ್ಯೇಷ್ಠಾಧಿಕಾರವು ಸರ್ವೇಸಾಮಾನ್ಯವಾಗಿ ರೂಪುಗೊಂಡಿದ್ದರಿಂದಾಗಿ, ಉತ್ತರಾಧಿಕಾರದ ವಿವಾದಗಳು ಕುಟುಂಬದೊಳಗೆ ಘರ್ಷಣೆಯನ್ನು ಹುಟ್ಟುಹಾಕಿದವು. ಅಂತಃಕಲಹವನ್ನು ತಪ್ಪಿಸುವ ಸಲುವಾಗಿ, ನೆರೆಹೊರೆಯ ಸಮುರಾಯ್‌ ಭೂಪ್ರದೇಶಗಳ ಆಕ್ರಮಣಗಳು ಸಾಮಾನ್ಯವಾದವು ಮತ್ತು ಸಮುರಾಯ್‌ಗಳ ನಡುವಿನ ಸಣ್ಣಪುಟ್ಟ ಜಗಳಗಳು ಕಮಾಕುರಾ ಮತ್ತು ಅಶಿಕಾಗಾ ಶೊಗುನಾಟೆಗಳಿಗೆ ಒಂದು ನಿರಂತರವಾದ ಸಮಸ್ಯೆಯಾಗಿಹೋಯಿತು.
ಸಮುರಾಯ್‌ಗಳು ಮತ್ತು ಸಮುರಾಯ್‌ಗಳಲ್ಲದವರ ನಡುವಿನ ವೈಲಕ್ಷ್ಣ್ಯವು ಅತೀವವಾಗಿ ಅಸ್ಪಷ್ಟವಾಗಿದ್ದು, 16ನೇ ಶತಮಾನದ ಅವಧಿಯಲ್ಲಿ ಯಾವುದೇ ಸಾಮಾಜಿಕ ವರ್ಗದಲ್ಲಿನ ಬಹುಪಾಲು ಪುರುಷ ವಯಸ್ಕರು, ತಮ್ಮದೇ ಆದ ಕನಿಷ್ಟ ಪಕ್ಷ ಒಂದು ಸೇನಾ ಸಂಘಟನೆಗೆ ಸೇರಿದ್ದರು ಮತ್ತು ಹಿಡೆಯೊಶಿಯ ಅಧಿಕಾರಾವಧಿಗೆ ಮುಂಚಿನ ಹಾಗೂ ನಂತರದ ಅವಧಿಯ ಯುದ್ಧಗಳಲ್ಲಿ ಸೇವೆ ಸಲ್ಲಿಸಿದ್ದರು. ಒಟ್ಟಾರೆಯಾಗಿ ಹೇಳುವುದಾದರೆ, "ಎಲ್ಲರೂ ಎಲ್ಲರ ವಿರುದ್ಧವಾಗಿರುವ" ರೀತಿಯ ಒಂದು ಸನ್ನಿವೇಶವು ಒಂದು ಶತಮಾನದವರೆಗೂ ಮುಂದುವರಿಯಿತು.
1586ರಲ್ಲಿ ಓರ್ವ ಮಹಾಮಂತ್ರಿಯಾದ ಟೊಯೊಟೊಮಿ ಹಿಡೆಯೊಶಿ ಸ್ವತಃ ಒಂದು ಬಡ ಕುಟುಂಬಕ್ಕೆ ಸೇರಿದ ರೈತನ ಮಗನಾಗಿದ್ದ. ಸಮುರಾಯ್‌ ಪಂಗಡವು ಖಾಯಮ್ಮಾದ ಮತ್ತು ಆನುವಂಶಿಕವಾದ ಪಂಗಡವಾಗಿ ಕ್ರೋಡೀಕರಿಸಲ್ಪಟ್ಟ, ಹಾಗೂ ಸಮುರಾಯ್‌ಗಳಲ್ಲದ ಪಂಗಡವು ಆಯುಧಗಳನ್ನು ಒಯ್ಯುವುದನ್ನು ನಿಷೇಧಿಸಿದ ಕಾನೂನೊಂದನ್ನು ಆತ ಸೃಷ್ಟಿಸಿದ. ಇದರಿಂದಾಗಿ, ಆ ಹಂತದವರೆಗೆ ಜಪಾನ್‌ನಲ್ಲಿ ಹೆಚ್ಚಿದ್ದ ಸಾಮಾಜಿಕ ಚಲನಶೀಲತೆಯನ್ನು ಅಂತ್ಯಗೊಂಡು, ಮೀಜೀ ಕ್ರಾಂತಿಕಾರಿಗಳಿಂದ ಇಡೊ ಶೊಗುನಾಟೆಯ ಸಾವು ಸಂಭವಿಸುವವರೆಗೂ ಈ ಸ್ಥಿತಿಯು ಮುಂದುವರಿಯಿತು.
ಐಶ್ವರ್ಯವಂತ ಸಮುರಾಯ್‌ ಕುಟುಂಬಗಳಿಗೆ ಸೇರಿದ ಮಹಿಳೆಯರು, ಕೆಳವರ್ಗದ ಮಹಿಳೆಯರು ಅನೇಕ ವೇಳೆ ತೊಡಗಿಸಿಕೊಳ್ಳುವ ದೈಹಿಕ ಶ್ರಮವನ್ನು ತಪ್ಪಿಸಿಕೊಳ್ಳುವಂಥ, ಸಮಾಜದಲ್ಲಿನ ತಮ್ಮ ಉನ್ನತೀಕರಿಸಿದ ಸ್ಥಾನದ ವಿಶೇಷ ಸೌಕರ್ಯಗಳನ್ನು ಅನುಭವಿಸಿದರಾದರೂ, ಅವರನ್ನು ಪುರುಷರಿಗಿಂತ ತುಂಬಾ ಕೆಳಗಿನ ಸ್ಥಾನದಲ್ಲಿರುವವರಂತೆ ಇನ್ನೂ ನೋಡಲಾಗುತ್ತಿತ್ತು. ಯಾವುದೇ ರಾಜಕೀಯ ಸಂಬಂಧಿ ವ್ಯವಹಾರಗಳಲ್ಲಿ ತೊಡಗಿಸಿಕೊಳ್ಳದಂತೆ ಮಹಿಳೆಯರನ್ನು ನಿಷೇಧಿಸಲಾಗಿತ್ತು ಮತ್ತು ಅವರು ಸಾಮಾನ್ಯವಾಗಿ ತಮ್ಮ ಮನೆಯ ಮುಖ್ಯಸ್ಥರುಗಳಾಗಿರಲಿಲ್ಲ.
ಊಳಿಗಮಾನ್ಯ ಪದ್ಧತಿಯ ಅವಧಿಯ ಅಂತ್ಯದ ವೇಳೆಗೆ, ಹಲವು ನೂರಾರು ಸಾವಿರಾರು ಬಂದೂಕುಗಳು ಜಪಾನ್‌ನಲ್ಲಿ ಅಸ್ತಿತ್ವದಲ್ಲಿದ್ದವು ಮತ್ತು 100,000ಕ್ಕೂ ಮೀರಿದ ಬೃಹತ್‌ ಸಂಖ್ಯೆಯ ಸೈನಿಕರು ಕದನಗಳಲ್ಲಿ ಕಾದಾಟವನ್ನು ನಡೆಸಿದರು. ಹೋಲಿಕೆಯ ದೃಷ್ಟಿಯಿಂದ ಹೇಳುವುದಾದರೆ, ಯುರೋಪ್‌ನಲ್ಲಿನ ಅತ್ಯಂತ ದೊಡ್ಡ ಹಾಗೂ ಅತ್ಯಂತ ಶಕ್ತಿಶಾಲಿ ಸೇನೆಯಾದ ಸ್ಪ್ಯಾನಿಷ್‌ ಸೇನೆಯು ಕೇವಲ ಹಲವು ಸಾವಿರ ಬಂದೂಕುಗಳನ್ನಷ್ಟೇ ಹೊಂದಿದ್ದು ಕೇವಲ 30,000 ಸೇನಾ ತುಕಡಿಗಳನ್ನು ಜಮಾವಣೆಗೊಳಿಸುವ ಸಾಮರ್ಥ್ಯವನ್ನು ಹೊಂದಿತ್ತು.
ನೊಬುನಾಗಾನ ಹಿಂದಿನ ಸಾಧನೆಗಳು ಇವರಿಬ್ಬರಿಗೂ ವರವಾಗಿ ಒದಗಿಬಂದಿತ್ತು. ಇದರ ಆಧಾರದ ಮೇಲೆ ಒಂದು ಏಕೀಕೃತ ಜಪಾನ್‌ನ್ನು ನಿರ್ಮಿಸಿದರು. ಇದಕ್ಕೆ ಸಂಬಂಧಿಸಿದಂತೆ ಒಂದು ಮಾತು ಚಾಲ್ತಿಯಲ್ಲಿತ್ತು: "ಪುನರೇಕೀಕರಣವು ಒಂದು ಅಕ್ಕಿಯ ಕೇಕು ಆಗಿದ್ದು, ಒಡಾ ಅದನ್ನು ತಯಾರಿಸಿದ. ಹಶಿಬಾ ಅದಕ್ಕೆ ಆಕಾರ ನೀಡಿದ. ಕೊನೆಗೆ, ಕೇವಲ ಇಯೆಸು ಮಾತ್ರವೇ ಅದರ ರುಚಿ ನೋಡುತ್ತಾನೆ." (ಹಶಿಬಾ ಎಂಬುದು ಕುಟುಂಬನಾಮವಾಗಿದ್ದು, ಟೊಯೊಟೊಮಿ ಹಿಡೆಯೊಶಿಯು ತಾನು ನೊಬುನಾಗಾನ ಅನುಯಾಯಿಯಾಗಿದ್ದಾಗ ಬಳಸಿದ.)
ಇಮಗಾವಾದಂಥ ಕುಟುಂಬಗಳು ಯೋಧರ ನೈತಿಕ ಮೌಲ್ಯಗಳನ್ನು ಬೆಳೆಸುವಲ್ಲಿ ಅತ್ಯಂತ ಪ್ರಭಾವಶಾಲಿಯಾಗಿದ್ದವು ಮತ್ತು ಇದರ ಕುರಿತು ಇತರ ಧಣಿಗಳು ತಮ್ಮ ಜೀವಿತಾವಧಿಯಲ್ಲಿ ವ್ಯಾಪಕವಾಗಿ ಉಲ್ಲೇಖಿಸುತ್ತಿದ್ದರು. ಇಮಗಾವಾ ಸಡಯೊನ ಬರಹಗಳು ಅತೀವವಾಗಿ ಗೌರವಿಸಲ್ಪಟ್ಟಿದ್ದವು ಹಾಗೂ ಇವನ್ನು ಜಪಾನಿಯರ ಊಳಿಗಮಾನ್ಯ ಪದ್ಧತಿಯ ಕಾನೂನಿನ ಆಕರವಾಗಿ ಟೊಕುಗವಾ ಇಯೆಸು ಆಶ್ರಯಿಸಿದ್ದ. ಈ ಬರಹಗಳು ನೇ ಜಾಗತಿಕ ಸಮರವಾಗುವವರೆಗೆ ಸಾಂಪ್ರದಾಯಿಕ ಜಪಾನಿಯರಿಗೆ ಅತ್ಯಗತ್ಯ ಅಧ್ಯಯನದ ವಿಷಯವಾಗಿದ್ದವು:
ನಗೋಯಾ ಪ್ರದೇಶದ ಚಿರಪರಿಚಿತ ಧಣಿಯಾಗಿದ್ದ ಮತ್ತು ಸೆಂಗೊಕು ಅವಧಿಯ ಓರ್ವ ಸಮುರಾಯ್‌ಗೆ ಒಂದು ಅಸಾಧಾರಣವಾದ ಅಥವಾ ಅಪವಾದಾತ್ಮಕವಾದ ಉದಾಹರಣೆಯಾಗಿದ್ದ. ಒಂದು ಹೊಸ ಬಕುಫುವಿನ ಅಡಿಯಲ್ಲಿ ಜಪಾನಿನ ಪುನರೇಕೀಕರಣದ ಕೆಲವೇ ವರ್ಷಗಳೊಳಗೆ ಅವನು ಬಂದ, ಮತ್ತು ತನ್ನ ಉತ್ತರಾಧಿಕಾರಿಗಳು ಅನುಸರಿಸಲು ಅನುವಾಗುವಂಥ ಪಥವೊಂದನ್ನು ನಿರ್ಮಿಸಿದ.
ಇತರ ಸಾಮಾಜಿಕ ಸ್ತರದೊಳಗೆ ಹುಟ್ಟಿ ತಮ್ಮನ್ನು ತಾವು ಯೋಧರೆಂದು ಕರೆದುಕೊಂಡ ಹಾಗೂ ಈ ರೀತಿಯಲ್ಲಿ ನಿಜವಾದ ಸಮುರಾಯ್‌ಗಳೆಂದು ರೂಪುಗೊಂಡ ಜನರಿಂದಾಗಿ ಸಮುರಾಯ್‌ ಸಂಸ್ಕೃತಿಯ ಬಿಗಿಯ ಕುಗ್ಗಿಸುವಿಕೆಯಿಂದ ಸೆಂಗೊಕು ಜಿದಾಯಿ ಗುರುತಿಸಲ್ಪಟ್ಟಿತು. ಈ ಪ್ರಕ್ಷುಬ್ಧ ಅವಧಿಯಲ್ಲಿ, ಸಾರ್ವಜನಿಕ ಸುವ್ಯವಸ್ಥೆಯನ್ನು ಹತೋಟಿಗೆ ತರುವಲ್ಲಿ ಹಾಗೂ ನಿರ್ವಹಿಸುವಲ್ಲಿ ಬುಷಿಡೊವಿನ ನೈತಿಕ ಮೌಲ್ಯಗಳು ಪ್ರಮುಖ ಅಂಶಗಳಾಗಿ ಪರಿಣಮಿಸಿದವು.
ಓರ್ವ ನ್ಯಾಯಾಧಿಪತಿಯಾಗಿ ನಾಲ್ಕು-ವರ್ಷಗಳ ಒಂದು ನಿಶ್ಚಿತ ಅವಧಿಗಾಗಿ ಪ್ರಾಂತೀಯ ಪ್ರದೇಶಗಳಿಗೆ ಮೂಲತಃ ಕಳಿಸಲಾಗಿತ್ತಾದರೂ, ತಮ್ಮ ಅವಧಿಗಳು ಮುಗಿದಾಗ ರಾಜಧಾನಿಗೆ ಹಿಂದಿರುಗಲು ಟೊರ್ಯೊ ಗಳು ನಿರಾಕರಿಸಿದರು. ಅಷ್ಟೇ ಅಲ್ಲ, ಅವರ ಮಕ್ಕಳು ಅವರ ಸ್ಥಾನಗಳನ್ನು ಪಾರಂಪರ್ಯವಾಗಿ ಪಡೆದುಕೊಂಡು ಬುಡಕಟ್ಟುಗಳ ನಾಯಕತ್ವವನ್ನು ಮುಂದುವರಿಸಿದರಲ್ಲದೇ, ಹೀಯನ್‌ ಅವಧಿಯ ಮಧ್ಯಭಾಗ ಮತ್ತು ನಂತರದ ಅವಧಿಯ ಸಮಯದಲ್ಲಿ ಜಪಾನಿನಾದ್ಯಂತ ದಂಗೆಗಳನ್ನು ಅಡಗಿಸುತ್ತಾ ಬಂದರು.
ಒಂದು ಆಧುನಿಕ, ಪಾಶ್ಚಾತ್ಯ-ಶೈಲಿಯ, ಬಲಾತ್ಕಾರವಾಗಿ ಸೇರಿಸಲ್ಪಟ್ಟ ಸೈನ್ಯದ ಪರವಾಗಿ, ಚಕ್ರವರ್ತಿ ಮೀಜಿಯು 1873ರಲ್ಲಿ ಏಕೈಕ ಸಶಸ್ತ್ರ ಪಡೆಯಾಗಿರುವ ಸಮುರಾಯ್‌ಗಳ ಹಕ್ಕನ್ನು ರದ್ದುಮಾಡಿದ. ಸಮುರಾಯ್‌ಗಳು ಶಿಝೊಕು ಗಳಾಗಿ ಮಾರ್ಪಟ್ಟು ತಮ್ಮ ವೇತನಗಳ ಕೆಲ ಭಾಗವನ್ನು ಉಳಿಸಿಕೊಂಡರಾದರೂ, ಸಾರ್ವಜನಿಕವಾಗಿ ಕಟಾನಾವೊಂದನ್ನು ಧರಿಸುವ ಹಕ್ಕಿನ ಜೊತೆಗೆ ಅವರಿಗೆ ಅಗೌರವವನ್ನು ತೋರಿಸಿದ ಶ್ರೀಸಾಮಾನ್ಯರನ್ನು ಗಲ್ಲಿಗೇರಿಸುವ ಹಕ್ಕನ್ನು ರದ್ದುಗೊಳಿಸಲಾಯಿತು.
ಯೋಧರ ವರ್ಗವಷ್ಟೇ ಅಲ್ಲದೇ ಸಾಮಾನ್ಯ ವರ್ಗಗಳಲ್ಲೂ ಸಹ ಸಾಕ್ಷರತಾ ಮಟ್ಟವು ಸಾಮಾನ್ಯವಾಗಿ ಹೆಚ್ಚಿನದಾಗಿತ್ತು. ಊಳಿಗಮಾನ್ಯ ಪದ್ಧತಿಯ ಧಣಿಯಾದ ಅಸಾಕುರಾ ನೊರಿಕೇಜ್‌ ಎಂಬಾತ ಉಲ್ಲೇಖಿಸಿರುವ ಪ್ರಕಾರ, ಅವನ ತಂದೆಯ ವಿನಯಪೂರ್ವಕ ಪತ್ರಗಳ ಕಾರಣದಿಂದಾಗಿ ಅವನ ತಂದೆಗೆ ಸಿಕ್ಕ ಮಹಾನ್‌ ನಿಷ್ಠಾವಂತಿಕೆಯು ಕೇವಲ ಸಹವರ್ತಿ ಸಮುರಾಯ್‌ಗಳಿಗೆ ಮಾತ್ರವೇ ಸೀಮಿತವಾಗಿರಲಿಲ್ಲ, ಬದಲಿಗೆ ರೈತರು ಹಾಗೂ ಪಟ್ಟಣವಾಸಿ ಜನರಿಗೂ ದೊರೆತಿತ್ತು:
ಹಳೆಕೋವಿ ಎಂದು ಕರೆಯಲ್ಪಟ್ಟ ಸರಬತ್ತಿಯ ಒಂದು ಬಂದೂಕು, 1543ರಲ್ಲಿ ಚೀನಿಯರ ಒಂದು ಕಡಲುಗಳ್ಳನ ಹಡಗಿನ ಮೂಲಕ ಪೋರ್ಚುಗೀಸರಿಂದ ಪರಿಚಯಿಸಲ್ಪಟ್ಟಿತು ಮತ್ತು ಒಂದು ದಶಕದೊಳಗಾಗಿ ಇದರ ತಂತ್ರಜ್ಞಾನವನ್ನು ಮೈಗೂಡಿಸಿಕೊಳ್ಳುವಲ್ಲಿ ಜಪಾನಿಯರು ಯಶಸ್ವಿಯಾದರು. ರಾಶಿಗಟ್ಟಲೆ-ಉತ್ಪಾದನೆ ಮಾಡಲ್ಪಟ್ಟ ತಯಾರಾದ ಹಳೆಕೋವಿಗಳೊಂದಿಗಿನ ವಿದೇಶ ಸೇವೆಯಲ್ಲಿರುವ ಕೂಲಿ ಸೈನಿಕರ ಗುಂಪುಗಳು ಒಂದು ನಿರ್ಣಾಯಕ ಪಾತ್ರವನ್ನು ವಹಿಸಲು ಶುರುಮಾಡಿದವು.
“ಉನ್ನತ ಪದವಿಯಲ್ಲಿರುವವರು ತಮ್ಮ ಮಕ್ಕಳಿಗೆ 8 ವರ್ಷ ವಯಸ್ಸಾಗುತ್ತಿದ್ದಂತೆ, ಶಿಕ್ಷಣವನ್ನು ಕೊಡಿಸಲು ಅವರನ್ನು ಬೌದ್ಧ ಮಠಗಳಿಗೆ ಕಳಿಸುತ್ತಾರೆ, ಮತ್ತು ತಮಗೆ 19 ಅಥವಾ 20 ವರ್ಷಗಳಾಗುವವರೆಗೂ ಆ ಮಕ್ಕಳು ಅಲ್ಲಿಯೇ ಉಳಿಯುತ್ತಾರೆ. ಈ ಅವಧಿಯಲ್ಲಿ ಓದುವಿಕೆ, ಬರೆಯುವಿಕೆ ಮತ್ತು ಧರ್ಮದ ಕುರಿತು ಅವರು ಕಲಿಯುತ್ತಾರೆ; ಅಲ್ಲಿಂದ ಆಚೆಗೆ ಅವರು ಬಂದ ಕೂಡಲೇ, ಅವರು ಮದುವೆಯಾಗಿ ರಾಜಕೀಯಕ್ಕೆ ಸೇರಿಕೊಳ್ಳುತ್ತಾರೆ."
ಟೊಕುಗವಾ ಶೊಗುನಾಟೆಯ ಅವಧಿಯಲ್ಲಿ ಯೋಧರ ಸ್ಥಾನಕ್ಕಿಂತ ಹೆಚ್ಚಾಗಿ, ರಾಜನ ಆಸ್ಥಾನಿಕರು, ಅಧಿಕಾರಿಗಳು, ಹಾಗೂ ಆಡಳಿತಗಾರರ ಸ್ಥಾನಗಳನ್ನು ಸಮುರಾಯ್‌ಗಳು ಹೆಚ್ಚಿನ ಸಂಖ್ಯೆಯಲ್ಲಿ ವಹಿಸಿಕೊಂಡರು. 17ನೇ ಶತಮಾನದ ಆರಂಭದಿಂದ ಯಾವುದೇ ಯುದ್ಧಗಳಿರಲಿಲ್ಲವಾದ್ದರಿಂದ, ಟೊಕುಗವಾ ಯುಗದ ಅವಧಿಯಲ್ಲಿ ಸಮುರಾಯ್‌ಗಳು ತಮ್ಮ ಸೇನಾ ಕಾರ್ಯಚಟುವಟಿಕೆಯನ್ನು ನಿಧಾನವಾಗಿ ಕಳೆದುಕೊಂಡರು.